♡ Mon Fabuleux Destin ♡: ^^ Best 13 of 2013 ^^\n^^ Best 13 of 2013 ^^\nΓειά σας Γειά σας!!! Τί κάνετε? Ελπίζω να ειστε όλες καλα!!! =)\nΕγω αν ρωτάτε....ετσι και ετσί...ξεκινησε το τρέξιμο για την εξεταστική\nκαι ειναι σκούρα τα πράγματα....!\nΑποφάσισα να σας δείξω κι εγω τα αγαπημένα μου 13 προιόντα για το 2013^^\nΞερω, ίσως καθυστέρησα λιγάκια αλλα ελπίζω να\nμην σας ενοχλεί αυτο!\nΠάμε να τα δουμε σε αντίστροφη μέτρηση , απο το λιγότερο αγαπημένο\nως το καλυτερο μου προιόν για το 2013:\nΤο αποσμητικό stress protect\nαπο τη Nivea το οποίο μ'εχει ενθουσιάσει\nπολύ πολύ =) Είναι πολυ καλό , και αρκετα οικονομικό! Δεν μυρίζει ιδιαίτερα αλλα κρατάει τις οσμες και τον ιδρώτα μακριά για πολλές ώρες! Ως τώρα το αγαπημενο μου ηταν το pearl beauty απο Nivea πάλι , αλλα και αυτό κέρδισε μια θεση ως αγαπημένο αποσμητικό!\nΠραγματικά ξεχνάς τον ιδρώτα μαζί του!\nΤο πινελάκι μου απο ecotools που το αγαπώ! Είναι πολύ φουντωτό και πυκνό και πολύ πολύ απαλό! Δεν μαδάει , και με βολευει πολυ για να απλώνω την πούδρα μου!\nΤο πήρα απο το ebay πολύ οικονομικά! Να το δοκιμάσετε , αξίζει! Λέγεται\nScrub προσώπου απο την εταιρία cyclax με βερίκοκο και κουκουτσι βερίκοκου! Το πηρα 5,50 ευρώ απο Dust&cream και εχω ξετρελαθεί! Ειναι τεράστια συσκευασία και μοσχοβολάει βερίκοκο μαζι με κανέλα! Κάνει πολύ καλή δουλειά , είναι αρκετά σκληρό αλλα εμένα δε με πειράζει! Κανει απιστευτα απαλό το δέρμα και θα σας κρατήσει πολύ καιρό!\nLeave in cream με κερατίνη για ξηρά ταλαιπωρημένα μαλλιά απο τη Gliss !\nΤο συγκεκριμένο προιόν το χρησιμοποιώ χρόνια! Το θεωρω μοναδικό και πολύ ιδιαίτερο ...βοηθά τα μαλλιά μου απίστευτα! Σχηματίζει τις μπούκλες , τα κάνει απαλά και χαρίζει μια απίστευτη λάμψη καθως περιέχει κάτι σαν χρυσό shimmer μεσα...πολύ διακριτικό που κάνει τα μαλλιά να αντανακλούν φως!\nπολυ πολυ καλό προιόν!\nΛαδάκι για τα μαλλία - absolute oil απο τη syoss ! Το συγκεκριμένο λαδάκι το εχω ερωτευτεί! Μυρίζει φανταστικά και βοηθά παρα πολυ τις άκρες των μαλλιών ! Ειναι αρκετά οικονομικό και πολύ καλό! Με βοηθά πολύ όταν ισιώνω τα μαλλιά μου , αποτρέπει το φριζάρισμα και κρατά μακριά την υγρασία~! Δινει λάμψη στα μαλλιά και το ευχαριστήθηκα πολυ την χρονιά που μας πέρασε!!!\nΑκόμη ενα leave in cream για ίσιωμα αυτη τη φορά , πάλι απο τη Gliss (εχετε καταλάβει οτι την αγαπώ αυτη την εταιρία) Αυτό το προιόν είναι ενα μικρό θαυματάκι! Εξαφανίζει το φριζάρισμα και βοηθά πολύ στο ίσιωμα των σγουρών μαλλιών μου! Τα κανει απαλά και μοσχοβολάν!\nΚορίτσια....αυτά τα μολύβια χειλιών...είναι ο έρωτας μου! Είναι οτι καλυτερο εχω δοκιμάσει απο μολύβια χειλιών....! Τα πήρα όλα μαζί σε ενα οικονομικότατο σετακι απο ebay....αλλα.....δυστυχώς ΔΕΝ μπορώ να τα ξανα βρώ~ =( εχουν φοβερη απόδοση , φοβερά χρώματα και διάρκεια!! Είναι μοναδικά και ψαχνω συνέχεια να τα ξανα βρω...αλλα....τιποτα....\nΛαδάκι σώματος απο την αγαπημένη μου Le petit Marseillais με καριτέ , αμύγδαλο και έλαιο argan! Το συγκεκριμένο λαδάκι το θεωρώ μια μικρή απόλαυση , μυρίζει μοναδικά και ενυδατώνει υπέρ του δέοντος!\nΗ μυρωδιά του διαρκεί πολύ καθώς και η ενυδατωση!\nΤο υγρό conditioner 2 φάσεων απο την εταιρία Keyra (το οποίο μπορείτε να αγοράσετε μεσω της ελληνικής εταιρία Femme-famate)\nΕίναι επαγγελματικό προιόν και τα αποτελεσματά του το επιβεβαιώνουν!\nΚάνει πολύ καλό στα μαλλία: ενυδατώνει-δίνει σχημα-αρωμα-αναζωογωνεί-χαρίζει φρεσκάδα και πολλά πολλά αλλα!\nΗ ΒΒ cream απο την Carroten είναι ενα προιόν που με έβγαλε ασπροπρόσωπη καλοκαίρι και χειμώνα! Την αγάπησα γιατί μου προσφέρει μια τόσο διακριτική και όμορφη κάλυψη ...για την οποία εχω πάρει πολλά κοπλιμέντα! Είναι πολύ ελαφριά αλλα ταυτοχρονα προσφέρει στην επιδερμίδα μου ο,τι χρειάζεται και με το παραπάνω! Είναι η τέλει επιλογή , ειδικά για πρωινό μακιγιάζ! Την εχω λατρέψει!!!!\nΑγαπημένο , λατρεμένο σαμπουαν για το 2013, για το οποίο σας έχω μιλήσει 1000 φορές, είναι απο τη Wella απο τη σειρά shine...!\nΕίναι πραγματικά το ΚΑΛΥΤΕΡΟ σαμπουάν που εχω δοκιμάσει ποτέ μου!!!!! Κάνει τα μαλλιά μου φοβερά!!! Ειλικρινά δε χρειάζεται να πω κάτι παραπάνω...αξίζει πραγματικά να υπάρχει στο μπάνιο σας!!!!!\nΛοιπόν, να και ενα απο τα καλύτερα make-up που έχω δοκιμάσει ποτέ! Ειλικρινά δεν περίμενα να είναι τόσο καλό γιατί είναι αρκετά οικονομικό!!!! Έχει φοβερή υφη , προσφέρει υπέροχη κάλυψη και το σημαντικότερο έχει τέλεια διάρκεια!!! Απλώνεται υπέροχα και μετατρέπει την επιδερμίδα σε πορσελάνη! Το λάτρεψα και θα το αγοράζω ξανά και ξανά!!!\nΚαιιιιιιι.....το ΚΑΛΥΤΕΡΟ προιόν για το 2013 (και για οσο θα κυκλοφορεί πιστεύω) είναι η κρέμα για μπούκλες απο Sunsilk! Το περιμένατε νομίζω....εχω χρησιμοποιήσει παραπάνω απο 7-8 μπουκαλάκια και το αγοράζω συνεχώς~! Χωρίς αυτό το προιόν , πραγματικά τα μαλλιά μου είναι ενα τιποτα! Προσφέρει την καλύτερη ενυδατωση!!!! Κάνει τις μπούκλες φοβερές χωρις να είναι βαρύ!!!! Το λατρεύω πραγματικά!!! Είναι οτι καλύτερο εχω δοκιμάσει και κοστίζει μολις 2,50 ευρω!\nΑυτά είναι λοιπόν και τα δικά μου 13 καλύτερα προιόντα για το 2013!\nΕλπίζω να σας άρεσε το ποστ, πείτε μου στα σχόλια αν έχουμε κάποιο κοινό αγαπημένο\nή αν σας έκανα να θέλετε να δοκιμάσετε κάποιο απο τα δικά μου αγαπημένα! =)\nΕπίσης πείτε μου αν κάποιο δικό μου αγαπημενο , δεν λειτούργησε σε εσας και γιατί!\nΘα τα πούμε σύντομα , σε κάποιο επόμενο ποστ!\nΑναρτήθηκε από Δήμητρα By Mon Fabuleux Destin Blog στις 9:14:00 μ.μ.\nΕτικέτες body care, face care, Hair care, make up products, random stuff\nEvaggelia Paparoidami 13 Ιανουαρίου 2014 - 10:14 μ.μ.\nΑυτά τα σαμπουάν της Wellα μου αρέσουν και μένα πολύ αν και δεν έχω χρησιμοποιήσει το συγκεκριμένο!!\nΕπίσης,και τα μπουκαλάκια της Sunsilk ου αρέσουν!!το αγαπημένο μου είναι το πορτοκαλί αλλά έχω καιρό να το αγοράσω μιας και τώρα έχω λαδάκια και δεν θέλω να γεμίζω τα ράφια!χιχι!!\nΤέλος,θέλω πολύ να δοκιμάσω αυτό το μεικαπ από essence!!!(αλλά και το scrub προσώπου που αναφέρεις τώρα που το είδα!χεχε!)\nΜητσάκι^^ (Mon fabuleux destin!) 22 Ιανουαρίου 2014 - 2:45 μ.μ.\nαξιζουν ολα τα προιοντα παρα πολυ! Τα εχω ευχαριστηθεί ολα απίστευτα! ^^\nMachi Xs 13 Ιανουαρίου 2014 - 11:24 μ.μ.\nSyoss&Sunsilk και δικά μου αγαπημένα για το 13!!!! Ειλικρινά δεν μπορώ να καταλάβω τι ακριβώς μυρωδιά έχει το λαδάκι αλλά το λατρεύω και είναι διαφορετικό από τα άλλα, όλα τα άλλα μου φαίνονται πολύ ελαφριά στην υφή αυτό το νιώθεις ότι τα θρέφει! χιχι Με έβαλες σε πειρασμό με τη leave in της gliss!!!\nΜητσάκι^^ (Mon fabuleux destin!) 22 Ιανουαρίου 2014 - 2:46 μ.μ.\nαχχχ...αυτο το λαδάκι ερωτας! Το εχω ξεχωρίσει απο τα υπόλοιπα. οντως φαίνεται να δουλεύει! =) εγω χρησιμοποιώ άπειρες leave in creams!!!!\nPenny 14 Ιανουαρίου 2014 - 11:32 π.μ.\nΤο scrub προσώπου το είχα πάρει από fragrancedirect (oσο ακόμα έστελνε Ελλάδα..) γύρω στη 1μιση λίρα. Είναι όντως πολύ μυρωδάτο και όσο σκληρό μου αρέσει. Δεν το ήξερα ότι υπάρχει στην Ελλάδα!!\nΔοκίμασε επίσης αν την πετύχεις τη μάσκα προσώπου της ίδιας εταιρείας με αγγούρι :)\nΜητσάκι^^ (Mon fabuleux destin!) 22 Ιανουαρίου 2014 - 2:47 μ.μ.\nπω πω πω....1,5 λίρα? τι λες τωρα???? 5,50 ευρω το πήρα! =/ κριμα κριμα κριμα που δε στελνει πια ελλάδα. =) τελος παντων , αξιζει τα χρηματα που εδωσα. το εχω ευχαριστηθεί.\nRos eleana 16 Ιανουαρίου 2014 - 2:08 μ.μ.\nΑγαπώ το λαδάκι Le petit Marseillais!!\nMakeup από essence και σου βγήκε τόσο καλό; Wow! Αυτό δεν το περίμενα με τίποτα!\nΜητσάκι^^ (Mon fabuleux destin!) 22 Ιανουαρίου 2014 - 2:48 μ.μ.\nναι...ουτε εγω το περίμενα αλλα κάνει φοβερή δουλειά και χάρηκα γιαυτο! =)\nEfi Meferi 19 Ιανουαρίου 2014 - 10:26 μ.μ.\nΦαίνεται όντως πολύ καλή η κρέμα για μπούκλες από Sunslik! Σε έχω κάνει tag εδώ http://efilovesbeauty.blogspot.com/2014/01/tag-game.html xx\nωωωω ευχαριστω πολυ πολυ , να 'σαι καλα! θα το κάνω σίγουρα!\nDESPINA P 24 Ιανουαρίου 2014 - 1:06 μ.μ.


Τσίπρας: Δεν θα γίνουμε όμηροι των οργανωμένων συμφερόντων | TROKTIKO 2\n« Στην Αθήνα θα βρεθούν οι επικεφαλής τριών μεγάλων fund\nΡήγας: Να κάνουμε τον ΣΥΡΙΖΑ το ανοικτό δημοκρατικό κόμμα των λαϊκών αναγκών »\nΤσίπρας: Δεν θα γίνουμε όμηροι των οργανωμένων συμφερόντων Δημοσιεύτηκε 24/01/2016 Ο αγώνας για την αλλαγή δεν είναι θεωρίες σε βιβλία, αλλά καθημερινή πράξη, τόνισε ο πρωθυπουργός και πρόεδρος του ΣΥΡΙΖΑ Αλέξης Τσίπρας στην αποψινή του ομιλία στην κεντρική εκδήλωση στο Τάε Κβο Ντο,με προμετωπίδα το… σύνθημα: «Ένας χρόνος Αριστερά, Ένας χρόνος μάχη. Προχωράμε».\n«Αμετανόητοι και δογματικοί προσπαθούν να στήσουν σενάρια εκτροπής και επιχειρούν να ρίξουν μία κυβέρνηση που εξελέγη πριν από τέσσερις μήνες. Όσο και αν παλεύουν, η κυβέρνηση αυτή θα προχωρήσει και θα βγάλει τη χώρα από την κρίση. Θα κλείσει η αξιολόγηση και θα έρθει η ρύθμιση του χρέους. Θα κουραστούν κάποιοι να βρίσκονται στις θέσεις της αντιπολίτευσης» είπε ο πρωθυπουργός και συμπλήρωσε: «Ευτυχώς που πήραμε την ευθύνη και δεν αφήσαμε τη χώρα στα “χέρια” του κ. Σαμαρά. Θράσος να μιλούν για τη δική μας διαπραγμάτευσης, όταν αυτοί στο «ναι, σ’ όλα» έριξαν το ΑΕΠ της χώρας κατά 25% σε μόλις 4 χρόνια. Κάποιοι αγροτο-συνδικαλιστές ήταν υπέρ του «ναι» και τώρα είναι εναντίον των μέτρων. Όσοι μιλούν για τη χειρότερη συμφωνία, μάλλον έχουν ξεχάσει τι περιελάβανε το 1ο και το 2ο μνημόνιο. Δεν θυμούνται τι έγινε τα προηγούμενα χρόνια».\nΕξαπολύοντας σφοδρή επίθεση στην αντιπολίτευση είπε: «Αφού φέσωσαν τα ασφαλιστικά ταμεία, τώρα μας κουνούν το δάχτυλο, μας ζητούν τα ρέστα και αρνούνται να προτείνουν εναλλακτικά μέτρα. Ο ελληνικός λαός δεν τρώει κουτόχορτο. Ο λαός θυμάται και γνωρίζει καλά ότι “στο σπίτι του κρεμασμένου, δεν μιλάνε για σχοινί”.\nΗ συμφωνία έχει δυσκολίες, περιλαμβάνει δύσκολες αποφάσεις, αλλά εμπεριέχει την προοπτική εξόδου από την κρίση. Δεν περιλαμβάνει υψηλά πλεονάσματα, που είναι το άλλο όνομα της λιτότητας. Ανοίγει το δρόμο για την επαναφορά των συλλογικών διαπραγματεύσεων, που θα είναι η μάχη των μαχών για την κυβέρνηση της Αριστεράς».\n«Πιστεύει κανείς ότι η κυβέρνηση της ΝΔ θα έδινε μάχη για τη σωτηρία των κόκκινων δανείων; Όχι, γιατί δεν έχουν αυτές τις αξίες. Εμείς ξέρουμε τις αγωνίες του απλού λαού γιατί αυτοί μας στήριξαν. Ο Μητσοτάκης εξελέγη από τα βόρεια προάστια» συμπλήρωσε ο πρόεδρος του ΣΥΡΙΖΑ.\n«Θα συνεχίσουμε στον δρόμο της μάχης, φροντίζοντας να διασφαλίσουμε συνθήκες σταθερότητας και να κερδίζουμε βήμα – βήμα για τον ελληνικό λαό. Αυτοί που παραδόθηκαν αμαχητί στους δανειστές, η συμμαχία του «ναι», τους βλέπουμε να συσπειρώνονται για να μας γυρίσουν πίσω στα χρόνια της διαφθοράς, της ανομίας των ισχυρών και της αφαίμαξης των πολλών. Τους βλέπουμε να βρίσκονται πλάι – πλάι με τους πιο αντιδραστικούς κύκλους της Ευρώπης και να κρύβονται πίσω από το ΔΝΤ» δήλωσε ο πρωθυπουργός.\n«Κύριε Μητσοτάκη δεν γίνεται να είστε και με τις κινητοποιήσεις και με το ΔΝΤ. Τους καλούμε να πουν ποια είναι η πρότασή τους για το ασφαλιστικό και τους αγρότες» τόνισε ο Αλέξης Τσίπρας.\n«Δεν γίνεται σε μία χώρα με λιγότερο από 4 εκατ. ενεργό πληθυσμό να στηρίζονται 2,5 εκατ. συνταξιούχοι. Κάνουμε τα πάντα για να προστατεύσουμε το ύψος των συντάξεων. Προτείνουμε το βάρος της αναγκαίας αλλαγής να το μοιραστούμε με κοινωνική δικαιοσύνη. Επιλέγουμε να μαζέψουμε τους πόρους όχι από περικοπές, αλλά από μία μικρή αύξηση των εργοδοτικών εισφορών, που προς τιμήν τους, δέχονται και οι ίδιοι» ανέφερε ο πρωθυπουργό.\nShare the post "Τσίπρας: Δεν θα γίνουμε όμηροι των οργανωμένων συμφερόντων"


H Kylie Minogue ευχήθηκε για τον αρραβώνα του πρώην της με την Halle Berry! - Tlife.gr\nH Kylie Minogue ευχήθηκε για τον αρραβώνα του πρώην της με την Halle Berry!\nΗ Kylie Minogue απέδειξε για μία ακόμη φορά πόσο ακομπλεξάριστος άνθρωπος είναι και ότι δεν κρατάει καμία κακία με τους πρώην της. Αντίθετα είναι χαρούμενη όταν προχωράνε στη ζωή τους!\nΤο απέδειξε όταν ευχήθηκε στον πρώην σύντροφό της Olivier Martinez και την νέα του αρραβωνιαστικιά Halle Berry!\nΗ 43χρνη τραγουδίστρια από την Αυστραλία ήταν από τους πρώτους που έστειλε τις ευχές της στο ζευγάρι, όταν έμαθε τα νέα για τον αρραβώνα. “Συγχαρητήρια στον Olivier Martinez και την Halle Berry" έγραψε στο twitter της.\nΟ 46χρονος Γάλλος ηθοποιός έκανε πρόταση στην 45χρονη αγαπημένη του στη διάρκεια των χριστουγεννιάτικων διακοπών, την οποία "σφράγισε" με ένα δαχτυλίδι αρραβώνων με διαμάντι και σμαράγδι. Το ζευγάρι είναι μαζί εδώ και περίπου ένα χρόνο.


30 Οκτ. 2018 Με την παρακάτω δίαιτα θα χάσετε από μισό έως ένα κιλό την εβδομάδα, χωρίς πείνα και στερήσεις. Πρόκειται για ένα εβδομαδιαίο πρόγραμμα .29 Μαρ. 2016 Η 7-day Chemical Diet τα τελευταία χρόνια κάνει στη Βρετανία θραύση, καθώς μέσα σε μια εβδομάδα μπορείς να χάσεις έως και 6 κιλά λίπους.\nΚαλοκαίρι επτά ημερών κριτικές δίαιτα:\nΤο λάχανο είναι ιδανικό για την απώλεια βάρους και κάνει καλό στην υγεία του εγκεφάλου.Πολλές φορές θα έχετε ακούσει διάφορες κριτικές για τον τρόπο που μεγαλώνετε τα παιδιά σας.\nΚαλοκαίρι επτά ημερών κριτικές δίαιτα zώνη αδυνατίσματος στενή κατάλληλη για αδυνάτισμα χάσιμο λίπους πόντους στα πιο δύσκολα.Μενού.Ξεκίνησα από το καλοκαίρι να προσέχω πολύ τη διατροφή μου. Δεν κάνω δίαιτα, είμαι υπέρ της υγιεινής διατροφής και πιστεύω ότι υπάρχει μεγάλη διαφορά σε αυτό καθώς τα αποτελέσματα της διατροφής είναι καλύτερα και πιο.\nΔείτε τον καιρό σε Αθήνα για 14 ημέρες. Καιρός, άνεμοι, μέγιστες και ελάχιστες θερμοκρασίες, ανατολή και δύση.6 Ιουλ. 2018 Ακολουθώντας την bikini diet, τη δίαιτα του μπικίνι, θα χάσεις μέχρι 5 κιλά αλλά και μέχρι 10 πόντους συνολικά από την κοιλιά, τους γλουτούς .\nΤο καλοκαίρι, ένα βράδυ έριξα μια ηλεκτρονική αίτηση για τη ΔΤ, γιατί ήμουν, είμαι και θα είμαι θεσμικός και η Δημόσια Τηλεόραση, το ξαναείπα, είναι το σπίτι μου και δεν έχει δικαίωμα κανείς να το απαλλοτριώσει.Η παρουσιάστρια αποκαλύπτει τη δίαιτα που ακολούθησε Κατάφερε να χάσει 20 κιλά σε 8 μήνες και πλέον όχι μόνο μπορεί να είναι περήφανη για τον εαυτό και το κορμί της, αλλά αποφάσισε μέσα από.\nΚι αν ακόμη επιμένουν τα κιλά της πασχαλινής «κατρακύλας», έχουμε λύση με μια δίαιτα 28 ημερών, που επιπλέον.Στη μια χορηγήθηκε δίαιτα υψηλή σε αλάτι, ενώ στην άλλη μια δίαιτα χαμηλή σε αλάτι για δύο εβδομάδες. Στους ασθενείς αυτούς αξιολογήθηκαν διάφοροι δείκτες που σχετίζονται με την καρδιά και την υγεία των νεφρών.\nΚετογονική δίαιτα: Διατροφή για να ξεφορτωθείτε τα κιλά των γιορτών (vid) - Ο Κωνσταντίνος Ξένος αποκαλύπτει τα μυστικά της κετογονικής δίαιτας, της πιο εξελιγμένης και διαδεδομένης δίαιτας της εποχής.29 Ιουν. 2014 Η δίαιτα της NASA σου υπόσχεται άμεση απώλεια κιλών. Διαρκεί 2 εβδομάδες και περιλαμβάνει 2 ημέρες αποτοξίνωσης – η μία την πρώτη Εκείνη, λοιπόν, την ημέρα που την ορίζεις εσύ ποια από τις εφτά της εβδομάδας θα Πώς να φτιάξεις ένα δεντρόσπιτο στην πίσω αυλή για το καλοκαίρι που έρχεται.\nΑρκεί να πίνετε νερό για να αντικαταστήσετε τα υγρά που χάθηκαν με τους εμετούς και τις διάρροιες και να ακολουθήσετε μια ελαφριά δίαιτα με περιορισμένα λιπαρά και φυτικές ίνες, που επιβαρύνουν το έντερο.3 Ιαν. 2018 Δίαιτα για να χάσετε δέκα κιλά σε επτά ημέρες, εύκολα και χωρίς να πεινάτε.


Επί Τάπητος: “Πράσινες” σκέψεις σε αναμονή του... καύσωνα - ΕΛΕΥΘΕΡΙΑ Online\nΤετάρτη, 06 Ιουνίου 2018 16:36\nΕπί Τάπητος: “Πράσινες” σκέψεις σε αναμονή του... καύσωνα\nΚαλοκαίρι έπιασε... πράσινο αναζητούμε, καθόσον η σκιά δροσίζει και γίνεται περιζήτητη. Δεν το έχουμε και μπόλικο στην πόλη, κάθε φορά το θυμόμαστε όταν... σφίγγουν τα πράγματα. Αλλά το τσιμέντο και οι πλάκες έχουν καλύψει τα πάντα. Ακόμη και τη μνήμη της κατάφυτης Καλαμάτας που οικοπεδοποιήθηκε.\nΚαμιά φορά η αναδρομή στο παρελθόν έχει τη δική της σημασία. Οχι μόνο ως ανάμνηση μιας άλλης εποχής ή ως επιστροφή στις ρίζες, αλλά και ως πηγή σκέψης και δράσης. Πρόλαβα λοιπόν στα τελευταία τους σχολικούς κήπους, με αυτόν που υπήρχε στο δημοτικό σχολείο του χωριού. Πήγαινα πιτσιρικάς μαζί με τους μεγαλύτερους και χάζευα στην τάξη την ώρα του μαθήματος καθόσον... παρατηρητής. Και μου έκανε βαθιά εντύπωση ο σχολικός κήπος που ήταν γεμάτος από διαφορετικών ειδών δέντρα και φυτά. Τότε φάνταζε τεράστιος αλλά στην πραγματικότητα δεν ήταν παρά ένα μικρό κομμάτι γης δίπλα στο προαύλιο. Και έγραφα σε ένα παλαιότερο σημείωμα: “Εκεί είδα τα μεγαλύτερα παιδιά με τις ώρες στον εξαιρετικά φροντισμένο κήπο να μαθαίνουν τα είδη των φυτών και ορισμένες αρχές καλλιέργειας. Υπήρχαν δέντρα που στα μάτια μας φάνταζαν εξωτικά, καθώς δεν καλλιεργούνταν στην περιοχή”. Στο Νησί δεν πρόλαβα σχολικούς κήπους -άλλωστε τα κτήρια που στέγασαν τα μαθητικά μας χρόνια μόνο... σχολεία δεν ήταν. Ξεφυλλίζοντας παλιές εφημερίδες του Μεσοπολέμου, μπορούμε να εντοπίσουμε πλήθος από δημοσιεύματα σχετικά με τη δημιουργία τους. Οι σχολικοί κήποι εκείνα τα χρόνια αποτέλεσαν βασικό εργαλείο γεωργικής εκπαίδευσης αναδεικνύοντας και τον σημαντικό ρόλο που έπαιξαν οι δάσκαλοι σε αυτή την υπόθεση. Η εγκατάλειψη ήρθε φυσιολογικά όταν εκπλήρωσαν ουσιαστικά το ρόλο τους και η εσωτερική μετανάστευση πήρε έντονα χαρακτηριστικά. Ο άνθρωπος της πόλης σταδιακά αποξενώθηκε από τη γη, μόνο οι παλαιότερες γενιές πλέον διατηρούν ουσιαστικά την επαφή τους, καθώς σε αυτές έχουν περιέλθει τα κτήματα της οικογένειας. Πολλοί από τους νεότερους και ειδικά αυτοί που απομακρύνθηκαν από την επαρχία, αρκετές φορές δεν γνωρίζουν ούτε... πού πέφτουν οι ιδιοκτησίες.\nΟι χρήσεις γης με το πέρασμα του χρόνου προσαρμόστηκαν στις καινούργιες συνθήκες και αντιλήψεις για τη ζωή. Χτίστηκαν πολλά καινούργια σχολεία, αλλά τα κούντουρα προαύλια έγιναν γήπεδα μπάσκετ και βόλεϊ. Τη δεκαετία του 1990 ήταν το ρεύμα της εποχής καθώς η απουσία αθλητικών υποδομών και ελεύθερων χώρων άθλησης οδήγησε στην εύκολη λύση. Ενα τσιμενταρισμένο προαύλιο, δυο μπασκέτες και δυο δοκάρια ήταν μια πολύ φθηνή επένδυση στις υποδομές και η λύση ήταν εύκολο να δοθεί σε κάθε καινούργιο σχολείο. Δεν αναζητήθηκε ούτε η “χρυσή τομή” στις... χρήσεις, ακόμη και εκεί που έμειναν κάποια παρτέρια στις περισσότερες των περιπτώσεων εγκαταλείφθηκαν ή θαμνοφυτεύτηκαν για να μην θέλουν ιδιαίτερη φροντίδα. Βεβαίως σποραδικά έγιναν προσπάθειες μέσα από την περιβαλλοντική εκπαίδευση, ενώ σε ορισμένα σχολεία με πρωτοβουλία των εκπαιδευτικών γίνονται κάποιες προσπάθειες. Το ζήτημα δεν έχει να κάνει με κάποιες ιδεοληψίες σχετικά με την επιστροφή στο παρελθόν, αλλά με την απόλυτη ανάγκη του ανθρώπου και κυρίως των παιδιών για επαφή με τη φύση και την καλλιέργεια. Η πλήρης αποξένωση από τη γη στερεί από τους νέους ανθρώπους τη δυνατότητα να γνωρίζουν πώς αναπτύσσεται η ζωή και τη χαρά της δημιουργίας. Η παιδαγωγική αξία της ενασχόλησης των παιδιών με τη γη, τα φυτά και τη φροντίδα τους είναι σημαντική. Και ως γνώση και ως δεξιότητα και ως εκπαίδευση καταναλωτών. Θα ήταν έξω από την πραγματικότητα να ζητεί κάποιος το... ξήλωμα των προαυλίων για να δημιουργηθούν σχολικοί κήποι. Ομως θα ήταν πολύ σημαντικό να αξιοποιηθούν όλες οι δυνατότητες που υπάρχουν, ακόμη και σε χώρους εκτός σχολείου, ακόμη και με ομάδες μαθητών που θα ήθελαν να ασχοληθούν με τον κήπο και την καλλιέργεια.\nΤα τελευταία χρόνια και με αφορμή την κρίση, η επιστροφή στην καλλιέργεια επιχειρήθηκε και μέσα από την παραχώρηση μικρών κομματιών γης από ορισμένους δήμους -μεταξύ αυτών και της Καλαμάτας- για τη δημιουργία κήπων. Δεν γνωρίζω τι απέγινε με αυτή την κίνηση καθώς ατόνησε το αρχικό ενδιαφέρον. Το οποίο δεν ήταν και... μεγάλο, ίσως και η καλλιέργεια δεν είναι το απλούστερο πράγμα. Θέλει και τη σχετική τεχνογνωσία, θέλει και τον κόπο της ακόμη και αν γίνεται σε ελάχιστη έκταση. Εκείνο όμως το οποίο μπορεί να διακρίνει κάποιος είναι το γεγονός ότι όλο και περισσότεροι άνθρωποι δοκιμάζουν την τύχη τους σε κήπους όταν διαθέτουν την έκταση και την όρεξη να καλλιεργήσουν. Δεν θα έλεγα ότι οι λόγοι είναι πάντα οικονομικοί, η καλλιέργεια έχει και αυτή κόστος, ειδικά όταν πληρώνεις για το νερό με “αλμυρά” τιμολόγια. Πολλές φορές εκείνο που μπορούμε να διακρίνουμε είναι η τάση για δημιουργική απασχόληση στον ελεύθερο χρόνο. Αλλά και η επιθυμία ελέγχου των τροφίμων (ή κάποιων από αυτά) που καταναλώνουμε σε μια περίοδο εντατικοποίησης των συμβατικών καλλιεργειών και αυξανόμενων ευαισθησιών για ζητήματα οικολογίας και περιβάλλοντος. Είναι μια τάση η οποία καταγράφεται σε διάφορες ευρωπαϊκές χώρες, εκεί που η μικρή ιδιοκτησία ουσιαστικά είναι ανύπαρκτη. Πολλές φορές οι άνθρωποι της πόλης και της τεχνολογίας καταφεύγουν στην ενοικίαση μικρών εκτάσεων (100-200 τετραγωνικά) μέσα σε φάρμες. Σε αυτές καλλιεργούν με τη βοήθεια του ιδιοκτήτη και απασχολούνται κάποιες ώρες την εβδομάδα σε μια λογική επαφής των ίδιων και των παιδιών με τη φύση και τη φυσική ζωή. Συνδυάζοντας... το τερπνόν μετά του ωφελίμου.\nΣτην Καλαμάτα δεν υπάρχουν πλέον αστικοί κήποι. Τα μεταπολεμικά κυρίως χρόνια η πόλη άρχισε να “γεμίζει” στο χώρο ανάμεσα στην πλατεία και την Παραλία, ο “Κήπος της Εδεμ” και άλλοι επαγγελματικοί χώροι πέρασαν στην ιστορία. Την εποχή της πολυκατοικίας άρχισαν να εξαφανίζονται και οι κήποι των σπιτιών ελαχιστότατοι απέμειναν άλλοτε από φροντίδα και άλλοτε από... εγκατάλειψη. Κάποια εποχή συζητήθηκε η λογική της ενιαιοποίησης των ακάλυπτων χώρων, έτσι ώστε να δημιουργηθούν μικροί τόποι πρασίνου και αναψυχής των κατοίκων, η ιδέα... δεν άρεσε καθόλου σε αρκετούς και “κόλλησε” στην εφαρμογή της. Με εξαίρεση ελάχιστους χώρους (Πάρκο Σιδηροδρόμων, Πάρκο Λιμενικού, Φραγκόλιμνα), οι οργανωμένες “φωλιές” αστικού πρασίνου είναι... είδος εξωτικό και στην πράξη, έτσι όπως εξελίσσονται τα πράγματα, δεν μένουν παρά μόνο λιγοστά οικόπεδα που δεν κτίστηκαν. Κάποια από αυτά αντί να είναι εστίες κάθε είδους ρύπανσης και βρόμας, θα μπορούσαν να είναι... παρκάκια τσέπης. Δεν είναι κάποια καινοφανής ιδέα αλλά μια πρακτική που ακολουθείται σε πολλές περιπτώσεις από ιδιώτες και δήμους, κυρίως στο εξωτερικό αλλά και στην Ελλάδα. Θα μπορούσε να υπάρξει μια καταγραφή και συνεννόηση με ιδιοκτήτες, έτσι ώστε αντί για ξερόχορτα και ακαθαρσίες να φυτρώσουν δέντρα, λουλούδια και μικρές παιδικές χαρές. Μια τέτοια κίνηση πέραν της πρακτικής ωφέλειας εμπεριέχει και έναν συμβολισμό. Για τη στροφή στη γη και την αντίληψη ότι το πράσινο είναι ζωή για την πόλη και τους ανθρώπους της, μπορεί να ζωντανέψει το άχαρον του περιβάλλοντος και να δώσει χρώμα σε κάθε γειτονιά που θα μπορούσε να δημιουργηθεί. Και φυσικά υπάρχουν δημοτικοί χώροι οι οποίοι θα έπρεπε να αναμορφωθούν και να πρασινίσουν κερδίζοντας ζωτικό χώρο από τσιμέντα και πλάκες.\n“Πράσινες” σκέψεις περιμένοντας τους καύσωνες που αναγγέλλουν οι μετεωρολόγοι, κάνοντας για μια ακόμη φορά επίκαιρο το ζήτημα του πρασίνου. Το πράσινο στις ευμεγέθεις γλάστρες της πλατείας είναι μια κραυγαλέα αντίφαση στις αντιλήψεις για τον δημόσιο χώρο και τις χρήσεις του.\nΤελευταία τροποποίηση στις Τετάρτη, 06 Ιουνίου 2018 15:52\nΕπί Τάπητος: Ιστορίες για το λάδι, το δάκο και την ποιότητα\nΤο σταφιδικό κίνημα και ο Τάσης Κουλαμπάς (μέρος 164ο)\nΕπί Τάπητος: Ο Νέδοντας, παλιές και ίσως διδακτικές ιστορίες...\nΤο σταφιδικό κίνημα και ο Τάσης Κουλαμπάς (μέρος 163ο)


ΨΗΓΜΑΤΑ ΑΠΟ ΤΗΝ ΕΛΛΗΝΙΚΗ ΙΣΤΟΡΙΑ: ΤΟ ΝΑΥΑΓΙΟ ΤΟΥ Α/Π ΥΠΟΠΛΟΙΑΡΧΟΣ ΜΕΡΛΙΝ\nΤΟ ΟΧΗΜΑΤΑΓΩΓΟ L166 ΥΠΟΠΛΟΙΑΡΧΟΣ ΜΕΡΛΙΝ\nΤο Υποπλοίαρχος Μέρλιν L-166 πρώην USS LMS 557 ήταν ένα από τα έξη οχηματαγωγά τύπου Γρηγορόπουλος. Παραχωρήθηκαν το 1958 από τις Η.Π.Α στα πλαίσια στρατιωτικής βοήθειας. Ονομάστηκε προς την τιμήν του φονευθέντος Υποπλοιάρχου Ν. ΜΕΡΛΙΝ που χάθηκε στις 10 Δεκεμβρίου 1941 κατά την καταβύθιση του Βρετανικού υποβρυχίου PERSEUS.\nΝαυπηγήθηκε το 1943 -44. Εκτόπισμα 743 άδειο και 1095 τόνοι με φορτίο. Διαστάσεις 196 πόδια μήκος 34.5 πόδια πλάτος και 8,5 πόδια βύθισμα.\nΤαχύτητα 13 κόμβοι. Μηχανές Ντίζελ δυο άξονες ιπποδύναμη 3600 BHP Οπλισμός 2 πυροβόλα 40 χιλιοστών και 8 των 20 χιλιοστών .\nΠαρελήφθησαν στις 30 Ioυνίου 1958 στην Βοστόνη των Η.Π.Α από τον πλωτάρχη Θ. Μανωλόπουλο. Χρησιμοποιήθηκαν εντατικά στις Στρατιωτικές και κρατικές μεταφορές.\nΒάρος άγκυρας πλώρης αριστερά 750 λίβρες. Και πρύμης 2500 λίβρες.\n15 Νοεμβρίου 1972, ώρα 3:00μμ, λίγο έξω από το λιμάνι του Πειραιά. Η θάλασσα ήταν γαλήνια, η ορατότητα μεγάλη και τα πλοία που έπλεαν στην περιοχή ταξίδευαν προς τον προορισμό τους χωρίς κανένα πρόβλημα. Τίποτα δεν πρόδιδε την τραγωδία που επρόκειτο να ακολουθήσει. Την ώρα εκείνη στη θαλάσσια περιοχή, 4 μίλια από τις ακτές του Παλαιού Φαλήρου, έπλεαν η ναυαρχίδα του στόλου του Σταύρου Νιάρχου «WORLD HERO» χωρητικότητας 215.914 τόνων και το οχηματαγωγό του Πολεμικού Ναυτικού «ΜΕΡΛΙΝ». Σε μια στιγμή – κάτω από περίεργες συνθήκες – τα δύο πλοία βρέθηκαν στην ίδια πορεία πλεύσεως. Λίγα λεπτά αργότερα μια τρομακτική σύγκρουση συντάραξε τη θαλάσσια περιοχή ανοιχτά του Πειραιά αλλά και τα γύρω παράλια. Το γιγαντιαίο δεξαμενόπλοιο είχε εμβολίσει το ΜΕΡΛΙΝ πέφτοντας με τον τεράστιο όγκο του στην πρύμνη του μικρού οχηματαγωγού. Οι σκηνές που ακολούθησαν ήταν τραγικές. Οι σειρήνες του αποβατικού ούρλιαζαν συνεχώς, όσοι από το πλήρωμα βρισκόντουσαν στο κατάστρωμα προσπαθούσαν να ειδοποιήσουν τους συνάδελφους από τα κάτω διαμερίσματα, κάποιοι άρχισαν να πέφτουν στη θάλασσα, φωνές , πανικός και τριξίματα από τις λαμαρίνες που υποχωρούσαν κάτω από τον τεράστιο όγκο του υπερδεξαμενόπλοιου. Ο κ.Νίκος Κοτζιάς, υπαξιωματικός τότε στο ΜΕΡΛΙΝ, ο οποίος κατάφερε να σωθεί θυμάται: « Όταν από το πλοίο μας άρχισαν να ηχούν οι σειρήνες , εγώ βρισκόμουν στα κάτω διαμερίσματα , στα λεγόμενα υποφράγματα. Ακούγοντας τις σειρήνες να σφυρίζουν επίμονα, ανησύχησα και ανέβηκα πάνω για να δω τι γίνεται. Δεν είδα όμως τίποτα και ξανακατέβηκα στα υποφράγματα». Οι σειρήνες του ΜΕΡΛΙΝ όμως συνέχισαν να ηχούν, και ο πυροβολητής-αρχικελευστής Νίκος Κοτζιάς ανέβηκε στο κατάστρωμα και πάλι. Αυτή τη φορά όμως έλεγξε καλύτερα.\n«Βλέπω την πλώρη του εμπορικού (τάνκερ) που ήταν σαν ‘νησί’, πίσω μας και σε απόσταση 30 μέτρων από την πρύμνη μας. Στο θέαμα αυτό κέρωσα, έπαθα ‘μπλακ αουτ’. Άρχισα να τρέχω προς την πλώρη του πλοίου μας.. δεν πρόλαβα όμως.. βρήκα ένα σημείο και κρατήθηκα. Το δεξαμενόπλοιο μας εμβόλισε στην πρύμνη λίγο λοξά και στη συνέχεια μας έφερε όλη την αριστερή πλευρά του πλοίου στο εγκάρσιο, τη μέση δηλαδή. Εκεί μας έκοψε στα δύο, μας τουμπάρισε και το πλοίο παρέμεινε τουμπαρισμένο και μισοβυθισμένο». Γύρω στα δέκα λεπτά κατάφερε το ΜΕΡΛΙΝ να παραμείνει στην επιφάνεια της θάλασσας, και μετά άρχισε η αντίστροφη μέτρηση.. Ο κ. Κοτζιάς, σώθηκε σαν από θαύμα. «Η πρύμνη του πλοίου μέχρι τη γέφυρα ήταν βυθισμένη στο νερό. Εγώ ήμουν εγκλωβισμένος στον καταπέλτη του οχηματαγωγού, βρισκόμουν δηλαδή κάτω από το πλοίο και μέσα στο νερό. Ανέπνεα από τις τρύπες του καταπέλτη και με τη βοήθεια του Θεού, λίγο πριν βυθιστεί το πλοίο, η πρύμνη του πήρε μεγάλη κλίση και η πλώρη ανέβηκε ψηλά! Εκείνη τη στιγμή βρήκα την ευκαιρία να ελευθερωθώ».\nH στιγμή αυτή όμως ήταν μοιραία για τους 44 άνδρες οι οποίοι είχαν παγιδευτεί στα κάτω διαμερίσματα, στο μηχανοστάσιο και στους άλλου χώρου εργασίας του οχηματαγωγού, και παρασύρονταν στο βυθό μαζί του. Οι λιγοστοί που είχαν καταφέρει να πέσουν στη θάλασσα, παρακολουθούσαν το ΜΕΡΛΙΝ να βυθίζεται, παίρνοντας μαζί τους συναδέλφους τους, χωρίς να μπορούν να κάνουν τίποτα. Ο ανθυποπλοίαρχος του μικρού αποβατικού, που σώθηκε τελικά, διηγούνταν λίγες ώρες αργότερα: « Ενώ κολυμπούσαμε για να σωθούμε βλέπαμε το πλοίο μας να βυθίζεται και ΑΚΟΥΓΑΜΕ τους παγιδευμένους συναδέλφους μας να φωνάζουν βοήθεια και να χτυπούν τις λαμαρίνες..\nΠρώτο στον τόπο του δυστυχήματος έφθασε το ολλανδικό φορτηγό «SWINDREGT» το οποίο – σύμφωνα με δημοσιεύματα της εποχής – έπλεε στην ίδια περιοχή και συγκεκριμένα ερχόταν πίσω από το δεξαμενόπλοιο. Όταν ο Ολλανδός πλοίαρχος, είδε το «WORLD HERO» να ακινητοποιείται να κάνει πλήρη στροφή περί τον άξονά του και να κατεβάζει βάρκα, κατάλαβε ότι είχε συμβεί ατύχημα και έσπευσε επί τόπου για να βοηθήσει. Στη σωστική λέμβο που είχε ριχτεί στη θάλασσα από το τάνκερ είχαν συγκεντρωθεί 6 διασωθέντες. Στην ίδια βάρκα υπήρχε και το πτώμα του νεκρού υπάρχου Α. Φράγκου. Το πλήρωμα του ολλανδικού φορτηγού περισυνέλεξε άλλους 8 ναυαγούς. Ανάμεσά τους και ο κ. Κοτζιάς που συνεχίζει την αφήγησή του: «Μόλις ελευθερώθηκα από τον καταπέλτη του πλοίου, ζαλισμένος από το πετρέλαιο και το νερό που είχα πιει, άρχισα να ζητάω βοήθεια. Βρήκα μία δοκό υποστυλώσεως , ένα ξύλο δηλαδή που επέπλεε, και κρεμάστηκα από αυτό μαζί με άλλα έξι άτομα. Ήμουν σε κακά χάλια, και φώναξα πεθαίνω .. πεθαίνω.. τότε ο Κυβερνήτης του πλοίου μας, ο κ.Μπεγιέτης με βοήθησε να μπω σε μια σχεδία. Αυτή η σχεδία όμως ήταν δεμένη στο πλοίο και καθώς το οχηματαγωγό βυθιζόταν την τραβούσε μαζί του. Έτσι ξανάπεσα στη θάλασσα και πιάστηκα πάλι από το ξύλο. Δευτερόλεπτα μετά το πλοίο βυθίστηκε. Στη συνέχεια μας πλησίασε ένα ξένο εμπορικό πλοίο ( το SWINDREGT ). Ο Κυβερνήτης μας τους είπε στα Αγγλικά να κάνουν κράτει τις μηχανές για να μην χτυπήσει η προπέλα ναυαγούς. Το SWINDREGT μας έριξε μια ανεμόσκαλα και ανεβήκαμε πάνω. Εγώ έμεινα τελευταίος, γιατί δεν είχα δυνάμεις, είχα χτυπήσει στο κεφάλι και στα πόδια .. έτσι πιάστηκα από το πρώτο σκαλοπάτι και με τράβηξαν επάνω».\nΤὀ Ο/Γ ΜΕΡΛΙΝ,κατά την μεταφορά ειδών πρώτης ἀνάγκης,στούς σεισμόπληκτους τῆς Ἁλονήσου,τόν Ἀπρίλιο τοῦ 1965 (Φωτογραφία ἀπό: ΕΟΑ)\nΕΡΕΥΝΕΣ ΚΑΙ ΠΟΡΙΣΜΑΤΑ\nΟι έρευνες συνεχίστηκαν και τις επόμενες μέρες με ένα αντιτορπιλικό, 3 ναρκαλιευτικά, μία ναρκοθέτις και άλλα βοηθητικά σκάφη του Πολεμικού Ναυτικού και του Λιμενικού Σώματος καθώς επίσης και με τη συμμετοχή αεροσκάφους της Πολεμικής Αεροπορίας το οποίο πετούσε-όταν νύχτωνε πια- σε χαμηλό ύψος πάνω από την περιοχή και βοηθούσε με ρίψεις φωτιστικών βομβών. Μάταια όμως. οι συντονισμένες προσπάθειες ανεύρεσης των αγνοουμένων δεν απέδωσαν ως προς την ανεύρεση τυχόν επιζώντων. Εξάλλου, λίγες ώρες μετά το ναυάγιο, τίποτα δεν μαρτυρούσε στα ανοιχτά του Δέλτα Φαλήρου, ότι εκεί σε κάποιο σημείο της θάλασσας 44 νέα παιδιά του Πολεμικού Ναυτικού μας, είχαν βρει τραγικό θάνατο, θύματα, της πιο ανεξήγητης ίσως τραγωδίας στα χρονικά των ναυτικών συμβάντων στη χώρα μας.\nΑμέσως μετά το δυστύχημα άνδρες του Λιμενικού Σώματος αφαίρεσαν τα ναυτιλιακά έγγραφα του δεξαμενόπλοιου, το οποίο στη συνέχεια διετάχθη να καταπλεύσει ανοικτά του Πειραιά, όπου και εφρουρείτο. Από το Αρχηγείο Ναυτικού κηρύχθηκε τριήμερο πένθος για την απώλεια των ανδρών του Πολεμικού Ναυτικού.Οι Δε ανακρίσεις για τα αίτια της πολύνεκρης σύγκρουσης άρχισαν από την πρώτη κιόλας στιγμή. Aξιωματικοί του ναυτικού εκείνης της εποχής, ο υπαρχηγός του Αρχηγείου Ναυτικού, υποναύαρχος Θ. Μανωλόπουλος , ο αρχηγός Λιμενικού Σώματος, υποναύαρχος Γ.Μητράκος, ο υπαρχηγός του Λιμενικού Σώματος, ο αρχιπλοίαρχος Μαζαράκης και το πλοίαρχος του Αρχηγείου Ναυτικού Βώσσος είχαν επισκεφθεί τότε τους διασωθέντες του ΜΕΡΛΙΝ , στο Ναυτικό Νοσοκομείο Πειραιώς, τους οποίους και εξέτασαν παρουσία του εισαγγελέα Πειραιώς, κ.Π. Νικολοδήμου. Αργότερα κατά τη διάρκεια σύσκεψης στο Κεντρικό Λιμεναρχείο Πειραιά υπό την προεδρία του τότε υφυπουργού Ναυτιλίας-Επικοινωνιών-Συγκοινωνιών κ.Μ. Παπαδογιάννη ανατέθηκε η διενέργεια της προανάκρισης στο κεντρικό λιμεναρχείο και υπό ΄την εποπτεία του τότε πλοιάρχου του Λιμενικού Σώματος κ.Μ.Στεφανάκη. Αμέσως μετά το δυστύχημα κλήθηκαν και εξετάσθηκαν ο πλοίαρχος και ο υποπλοίαρχος του δεξαμενόπλοιου κ.κ. Σαρίδης και Γριλλάκης. Επίσης στο Κεντρικό Λιμεναρχείο Πειραιά είχε προσέλθει και ο εκπρόσωπος της πλοιοκτήτριας εταιρείας, κ. Δ. Κουτρουμπούσης. Μετά τις καταθέσεις των αξιωματικών και των 2 πλοίων έγινε αυτοψία στο «WORLD ΗERO» και διαπιστώθηκαν μικρές ζημιές στην πλώρη του. Συγκεκριμένα η πραγματογνωμοσύνη από μέλη της Τεχνικής επιτροπής του Πολεμικού Ναυτικού έδειξε ότι το «WORLD HERO» έφερε ίχνη σύγκρουσης και στις 2 μάσκες της πλώρης γεγονός που σήμαινε ότι ολόκληρος ο «βολβός» του τάνκερ είχε χωθεί στην πρύμνη ή ενδεχομένως στα πλευρά του μικρού οχηματαγωγού. Ο «βολβός» του δεξαμενόπλοιου ήταν ένα μεγάλο εξόγκωμα στο κάτω μέρος της πλώρης του, μια συμπαγής μεταλλική «φούσκα» πάνω στην οποία έσπαγαν τα μεγάλα κύματα των ωκεανών. Με το εξόγκωμα αυτό το «WORLD HERO» χτύπησε το «ΜΕΡΛΙΝ». Στην επιφάνεια αυτού του στρογγυλού μεταλλικού όγκου υπήρχαν μερικά γδαρσίματα της μπογιάς. Αυτό ήταν και το μοναδικό στοιχείο της συμμετοχής του τάνκερ στο φοβερό δυστύχημα. Τίποτα άλλο. Τίποτα δεν έδειχνε πάνω στο υπερδεξαμενόπλοιο ότι είχε χτυπήσει, τσακίσει και στείλει στο βυθό το οχηματαγωγό.\nΤο WORLD HERO\nΗ έρευνα για τις διοικητικές και ποινικές ευθύνες του φοβερού δυστυχήματος οδήγησε σε 2 κύριες εκδοχές εντελώς αντίθετες μεταξύ τους οι οποίες δίχασαν τους εμπειρογνώμονες της Ναυτιλίας και τους Τεχνικούς παράγοντες για την ασφάλεια της ναυσιπλοίας. Η πρώτη εκδοχή που διαμορφώθηκε από τις καταθέσεις του πληρώματος του τάνκερ ήταν αυτή της ευθύνης του οχηματαγωγού για το φοβερό δυστύχημα. Σύμφωνα με αυτή το δεξαμενόπλοιο έπλεε με ταχύτητα 10 μιλίων, κάτι αναμενόμενο , αν ληφθεί υπόψη ότι σταμάτησε στον προλιμένα του Πειραιά για να αποβιβάσει τον πλοηγό. Από εκεί και μέχρι να φθάσει στο σημείο της σύγκρουσης δεν ήταν δυνατό να αναπτύξει ταχύτητα μεγαλύτερη από 12-14 μίλια. Με βάση λοιπόν την ταχύτητα αυτή του πλοίου, είναι λογικό να προπορευόταν του αποβατικού «ΜΕΡΛΙΝ» και κατά συνέπεια να μην είχε καμία υποχρέωση να το προστατέψει σύμφωνα με τους διεθνείς κανονισμούς ασφάλειας της ναυσιπλοΐας. Θεωρήθηκε λοιπόν πιθανό, το οχηματαγωγό του στόλου να ανέπτυξε -για άγνωστο λόγο- ταχύτητα, να προσπέρασε το δεξαμενόπλοιο από τα δεξιά, και ξαναγυρίζοντας στη συνέχεια αριστερά να βρέθηκε πολύ κοντά στην πλώρη του «WORLD HERO» το οποίο δεν μπόρεσε να αντιδράσει με ελιγμό λόγω του όγκου του. Κατά μία άλλη άποψη το πλήρωμα του οχηματαγωγού είχε συγκεντρωθεί σε ένα σημείο του σκάφους για να θαυμάσει τον επιβλητικό όγκο του γιγαντιαίου τάνκερ και απορροφημένοι από το θέαμα, βρέθηκαν ξαφνικά στην πορεία του «WORLD HERO» στην προσπάθειά τους να υπερβούν το μεγάλο πλοίο. Η δεύτερη εκδοχή που προέκυψε από τις αφηγήσεις των διασωθέντων ναυαγών ήταν να ευθύνεται το δεξαμενόπλοιο για την σύγκρουση που στοίχισε τις ζωές 44 ανθρώπων. Το «WORLD HERO» είχε αποδεξαμενισθεί το ίδιο πρωί του δυστυχήματος από το Σκαραμαγκά.Πήρε πλοηγό και αφού πέρασε το στενό του Ναυστάθμου, σταμάτησε για λίγα λεπτά στον Πειραιά για να τον αποβιβάσει. Από εκεί συνέχισε το ταξίδι του κενό φορτίου, αλλά υπό έρμα. Η ταχύτητα που μπορούσε να αναπτύξει στην περίπτωση αυτή κυμαίνεται μεταξύ 14-16 μιλίων. Με τέτοια ταχύτητα όμως και ενώ βρισκόταν στην ίδια πορεία με το «ΜΕΡΛΙΝ» θα έπρεπε όχι απλώς να έχει προσπεράσει το μικρό αποβατικό αλλά να έχει απομακρυνθεί και κατά πολύ από αυτό. Άλλωστε η καθυστέρησή του για να αποβιβάσει τον πλοηγό δεν μπορεί να ήταν μεγαλύτερη από λίγα λεπτά της ώρας. Αρα το δεξαμενόπλοιο έπρεπε να έπεται του οχηματαγωγού γεγονός που επιρρίπτει αυτομάτως ευθύνες για τη σύγκρουση στο μεγάλο πλοίο, σύμφωνα με τους διεθνείς κανονισμούς περί ασφάλειας της ναυσιπλοΐας. Στην περίπτωση αυτή που το μικρό σκάφος προηγείτο του μεγάλου υπήρξε η άποψη ότι η πρόσκρουση έγινε ως εξής: Στα τάνκερ των 200.000 τόνων και άνω, λόγω του μεγάλου όγκου αλλά κυρίως του μεγάλου μήκους και ύψους τους υπάρχει η λεγόμενη BLANK AREA, «η τυφλή» δηλαδή περιοχή. Αυτό σημαίνει ότι ο αξιωματικός που βρισκόταν στη γέφυρα και συγκεκριμένα στο θάλαμο διακυβερνήσεως του δεξαμενόπλοιου δεν είχε ορατότητα κατ’ ευθείαν μπροστά του και σε μήκος περίπου 3 μιλίων, ιδιαίτερα όταν το σκάφος είναι ξεφόρτωτο και εξέχει περισσότερο από την επιφάνεια. Με βάση τη διαπίστωση αυτή μπορεί κανείς να δεχθεί την άποψη ότι το αποβατικό βρέθηκε στην BLANK AREA του τάνκερ, χάθηκε δηλαδή από την ορατότητα του «WORLD HERO» με αποτέλεσμα αυτό να πέσει σχεδόν στα τυφλά πάνω του. Το πλήρωμα του τάνκερ όφειλε για να εξουδετερώσει αυτό το μειονέκτημα του πλοίου να έχει τοποθετήσει ναύτη παρατηρητή στην πλώρη, ο οποίος εποπτεύει την περιοχή γύρω από το σκάφος, κάτι που επιβάλλεται σε μία θαλάσσια περιοχή με ιδιαίτερα αυξημένη κίνηση πλοίων όπως αυτή του Σαρωνικού. Μία άλλη λύση στην αντιμετώπιση της «τυφλής περιοχής» είναι η χρησιμοποίηση κλειστού κυκλώματος τηλεόρασης . Αν αυτά τα μέτρα δεν είχαν ληφθεί από τους υπεύθυνους του δεξαμενόπλοιου τότε οι ευθύνες τους για την πρόσκρουση ήταν μεγάλες.\nΟυσιώδης στην διεξαγωγή της έρευνας κρίθηκε τότε και η κατάθεση του πλοίαρχου του ολλανδικού φορτηγού. Γι’ αυτό είχε αναχώρηση τότε για τη Σικελία ο υποπλοίαρχος του Λιμενικού Σώματος κ. Ε. Μητρόπουλος, προκειμένου να πάρει κατάθεση του Ολλανδού πλοίαρχου, ο οποίος θεωρείτο αυτόπτης μάρτυρας.\nΛίγες μέρες αργότερα, είχαν προκύψει τα πρώτα πορίσματα. Όταν οι ανακρίσεις τελείωσαν ο εισαγγελέας άσκησε δίωξη κατά του πλοιάρχου του «WORLD HERO» Ι. Σαρίδη, του ανθυποπλοίαρχου Κ. Αναστασίου ο οποίος ήταν υπηρεσία στη γέφυρα την ώρα του δυστυχήματος και του ναύτη Α.Παπακυρίτση ο οποίος την ώρα της σύγκρουσης εκτελούσε χρέη παρατηρητή. Οι κατηγορίες με τις οποίες παραπέμφθηκαν ήταν οι εξής: ανθρωποκτονία εξ αμελείας, πρόκληση ναυαγίου εξ αμελείας, σωματικών βλαβών εξ αμελείας και παράβαση του Ποινικού και Πειθαρχικού Κώδικα του Εμπορικού Ναυτικού. Οι κατηγορίες διατυπώθηκαν ύστερα από τις εξής διαπιστώσεις που προέκυψαν κατά την διενεργηθείσα έρευνα:\nΤο υπερδεξαμενόπλοιο την ώρα της σύγκρουσης ήταν στον αυτόματο πιλότο, έπλεε δηλαδή χωρίς την άμεση ανθρώπινη παρακολούθηση μέσα στο Σαρωνικό μια στενή θάλασσα, σπάνιας ναυτιλιακής συμφορήσεως. Επιπλέον ο ναύτης-παρατηρητής αντί να εποπτεύει την περιοχή γύρω από το τεράστιο σκάφος ασχολούνταν με την υποστολή σημάτων - σημαιών από τους ιστούς του πλοίου. Αμέσως μετά την απόφαση του εισαγγελέα, επετράπη και ο απόπλους του τάνκερ μετά από την καταβολή 190 εκατ. δρχ. ως εγγύηση.\nΆλλα συμπεράσματα που προέκυψαν ήταν ότι το τάνκερ δεν είχε αναπτύξει μεγάλη ταχύτητα την ώρα της σύγκρουσης, και επιπλέον έπλεε κανονικά χωρίς να κάνει ελιγμούς , γιατί είχε δεξαμενισθεί όχι για να καθαρίσει τα ύφαλα του αλλά για να τοποθετήσει συσκευή ασφαλείας κατά των εκρήξεων . Εν τω μεταξύ, υπήρξε - σύμφωνα με δημοσιεύματα - και πόρισμα της έρευνας του Πολεμικού Ναυτικού , το οποίο καταλόγιζε ευθύνες στον κυβερνήτη του «ΜΕΡΛΙΝ», υποπλοίαρχο Γ. Μπεγιέτη και στους άνδρες που την ώρα της σύγκρουσης είχαν υπηρεσία στη γέφυρα του αποβατικού. Τα σχετικά πορίσματα υπεβλήθησαν στο Αρχηγείο Ναυτικού και στη συνέχεια μεταβιβάστηκαν στο Βασιλικό επίτροπο του Διαρκούς Ναυτοδικείου Πειραιώς.\nΚι ενώ οι ανακρίσεις και οι έρευνες ήταν σε εξέλιξη, οι οικογένειες και οι συγγενείς των αγνοουμένων περίμεναν να τους πουν αν θα ξανάβλεπαν ποτέ τα παλικάρια τους - έστω και νεκρά. Μέσα στον αβάσταχτο πόνο τους, ζητούσαν να τους φέρουν τα παιδιά τους για να τα αγκαλιάσουν για τελευταία φορά .. Οι εφημερίδες της εποχής, έγραφαν για το θρήνο και την απελπισία των γονέων που ήλπιζαν να μάθουν κάτι για τους χαμένους συγγενείς τους. Χαρακτηριστικό ήταν το περιστατικό με τον πατέρα του νεκρού ναύτη μηχανικού του «ΜΕΡΛΙΝ» Νίκου Παπαδόπουλου, ο οποίος έμαθε για το χαμό του γιου του από έναν συγχωριανό του που το είχε ακούσει στο ραδιόφωνο. Αμέσως πήρε ένα ταξί με τον δεύτερο γιο του και ξεκίνησαν από το Βελούχη, ένα ορεινό χωριό΄ της Ημαθίας , για τον Πειραιά. Έξω από το Ναυτικό Νοσοκομείο, απαρηγόρητος προσπαθούσε να μάθει οτιδήποτε για την τύχη του παιδιού του και μονολογούσε .. «τίποτα .. κανείς δεν ήρθε να μας βρει και να μας πει τι έγινε το παιδί μας. Ούτε ξέρω που είναι πνιγμένος ..». Κάποια στιγμή, ο φίλος του που τον είχε φέρει στην Αθήνα ακούστηκε να του λέει .. «Έλα Θοδωρή, πάμε στο Υπουργείο Ναυτικών μήπως μας πουν τίποτα ..» Και ο τραγικός πατέρας μεσ’ την απόγνωση του απάντησε « Δεν πάω πουθενά. Εγώ θα μείνω εδώ, δίπλα στη θάλασσα που κατάπιε το παιδί μου!» και έμεινε εκεί μέχρι αργά το βράδυ θρηνώντας για τον αδικοχαμένο γιο του, που η θάλασσα τον είχε κρατήσει στα σπλάχνα της, 3 μίλια μακριά του , κάπου στο βυθό του Σαρωνικού..\nΤη στιγμή της κορύφωσης του ανθρώπινου πόνου, κι ενώ έσβηναν οι ελπίδες για τις 44 οικογένειες, κάποιοι μίλησαν για πιθανή ανέλκυση του ναυαγίου και ανάκτηση των νεκρών. Ομάδα δυτών με επικεφαλής τον κ.Π.Λιαμή πήγε στο σημείο βύθισης για να εξακριβώσει το βάθος στην συγκεκριμένη θαλάσσια περιοχή. Όταν ο βυθομετρητής σταμάτησε στα 90-95 μέτρα αποκλείστηκε κάθε περίπτωση ανέλκυσης. «Είναι αδύνατη - δήλωνε τότε, ο κ. Λιαμής - η ανέλκυση του σκάφους και των πτωμάτων του πληρώματος σ’ αυτό γιατί τα μέσα που έχουμε στην Ελλάδα μας παρέχουν τη δυνατότητα ανελκύσεως αντικειμένων που βρίσκονται 65-70 μέτρα υπό την επιφάνεια της Θαλάσσης». Συντετριμμένοι, έχοντας χάσει και το τελευταίο ίχνος κουράγιου, οι συγγενείς των νεκρών, επέστρεψαν στα άδεια σπίτια, έχοντας πάρει πλέον απόφαση ότι τα παλικάρια τους δε θα γύριζαν ποτέ πίσω..\nΥποπλοίαρχος Νικόλαος Μέρλιν B.N.\nΈνας Αξιωματικός του Ναυτικού μας που χάθηκε από μια άτυχη συγκυρία με το Αγγλικό «Υ/Β ΠΕΡΣΕΥΣ» στις 6 Δεκεμβρίου 1941 στο Ιταλικό Ναρκοπέδιο του χωριού Μαυράτα.\nΓεννήθηκε στο Αργοστόλι στις 12-5-1912 (το Μητρώο της Σ.Ν.Δ. αναφέρει τόπο γέννησης την Κραναία Κεφαλληνίας και ως ημερομηνία στις 24-5-1912).\nΕισήλθε στην Σ.Ν.Δ. στις 26-9-1928 και απεφοίτησε στις 3-10-1932 ως Μάχιμος Σημαιοφόρος. Προήχθη σε Ανθυποπλοίαρχο στις 9-10-1936, σε Υποπλοίαρχο στις 27-12-1940 και σε Πλωτάρχη, μετά θάνατον, επ’ ανδραγαθία στις 17-6-1943 (αναδρομικά από τα τέλη Δεκεμβρίου 1941, χρόνο της απώλειάς του) ως πεσών εν πολέμω κατά την εκτέλεση του καθήκοντος.\nΦοίτησε στη Σχολή Υποβρυχίων (1936) και έλαβε Πτυχίο εξειδίκευσης Υπάρχου Υποβρυχίων.\nΥπηρέτησε σε πλοία επιφανείας, Υποβρύχια και Υπηρεσίες Ξηράς. Στη διάρκεια του ελληνοϊταλικού και ελληνογερμανικού πολέμου υπηρέτησε στα «Υ/Β ΓΛΑΥΚΟΣ», «ΝΗΡΕΥΣ», «ΤΡΙΤΩΝ», με τα οποία έλαβε μέρος σε επιθετικές περιπολίες στην Αδριατική.\nΣτα τέλη Απριλίου του 1941, λίγες μέρες πριν την είσοδο των Γερμανών στην Αθήνα, ακολούθησε το Στόλο κατά την αποδημία του στη Μέση Ανατολή με το «Υ/Β ΓΛΑΥΚΟΣ». Στα τέλη Δεκεμβρίου του 1941, ενώ το «ΓΛΑΥΚΟΣ» μετά από μια επιθετική περιπολία βρισκόταν στη Μάλτα για επισκευή, ζήτησε και πέτυχε να επιστρέψει στην Αλεξάνδρεια επιβαίνοντας στο Βρετανικό «Υ/Β PERSEUS» προκειμένου να εμπλουτίσει τις γνώσεις του. Κατά τον πλουν του το «ΠΕΡΣΕΥΣ» απωλέσθη αύτανδρο.\nΤιμήθηκε τρεις φορές με τον Πολεμικό Σταυρό Γ’ Τάξεως:\n- Στις 3-4-1941 για διακεκριμένη επί του πεδίου της μάχης πράξη βύθισης Ιταλικού επιβατηγού CARNIA 5.451 τόνων που έγινε στις 23-3-1941, ως αξιωματικός του «Υ/Β ΤΡΙΤΩΝ».\n- Στις 30-5-1942 για την πολύτιμη συνδρομή του κατά την περιπολία (Νοέμβρης 1941) βύθισης Φ/Γ 3.000 τόνων ανοικτά της Σούδας με το «Υ/Β ΓΛΑΥΚΟΣ» που έγινε στις 10-11-1941.\n- Στις 31-5-44, μεταθανάτια, επειδή διακρίθηκε κατά την εκτέλεση του καθήκοντος, πεσών επί του πεδίου της μάχης.\nΤο Ναυτικό έχει τιμήσει τη Μνήμη του δίνοντας το όνομά του σ’ ένα οχηματαγωγό (1958-1972).\nΑναφέρω όλο αυτό το βιογραφικό του αδικοχαμένου Αξιωματικού μας από το Λεξικό του Αντιναυάρχου ε.α. Αναστασίου Κ. Δημητρακόπουλου, σαν μια σελίδα της Ναυτικής μας ιστορίας για τον Κεφαλονίτη Αξιωματικό.\nΕικόνες από την κατάδυση της ομάδας Θωκταρίδη στο ναυάγιο.\nΠΗΓΕΣ :1) http://www.kefalonitis.com\nΑναρτήθηκε από ΑΧΙΛΛΕΥΣ ΤΡΙΑΝΤΟΓΛΟΥ στις 10:05 μ.μ.


Μήπως τρώτε με λάθος τρόπο τα μήλα; | Pronews\nΟ λαός λέει πως, ένα μήλο την ημέρα τον γιατρό τον κάνει πέρα, αν όμως το τρώμε με λάθος τρόπο, τότε τι γίνεται;\nΟι περισσότεροι -αν όχι όλοι- το τρώμε με τον γνωστό τρόπο. Είτε καθαρίζουμε τη φλούδα, είτε όχι, αφαιρούμε τον πυρήνα και το τρώμε.\nΚαι όμως σύμφωνα με νέα μελέτη του Graz University of Technology στην Αυστρία, αυτός ο τρόπος είναι λάθος.\nΌπως αναφέρεται, δεν πρέπει να πετάμε τον πυρήνα καθώς εκεί υπάρχει ένα φιλικό βακτήριο που ονομάζεται «Lactobacillus» και βοηθά με τις πεπτικές διαταραχές.\nΟι ερευνητές διαπίστωσαν πως σε όλα του τα μέρη το μήλο έχει ευεργετικά βακτήρια, αλλά η πλειοψηφία βρίσκεται στους σπόρους τους οποίους πετάμε.


Τι μπορεί να πάθει το πέος σου αν κοιμάσαι με μποξεράκι.... - Dream FM 90,7\nΤι μπορεί να πάθει το πέος σου αν κοιμάσαι με μποξεράκι….\nΤο να κοιμάσαι με τα εσώρουχά σου φίλε μου άντρα επηρεάζει τόσο την γονιμότητα όσο και το δέρμα σου. Τι μπορεί να πάθεις αν κοιμάσαι με μποξεράκι.\nΤι φοράς όταν κοιμάσαι; Όχι, δεν αποτελεί φράση μηνύματος για την έναρξη sexting αλλά περισσότερο για μια ερώτηση επιστημονικού ενδιαφέροντος, που η απάντησή της είναι πολύ σημαντική για την υγεία σου. Το να κοιμάσαι με τα εσώρουχά σου λοιπόν φίλε μου άντρα επηρεάζει τόσο την γονιμότητα όσο και το δέρμα σου.\nΑλλά υπάρχει και κάτι άλλο. Ο διευθυντής του Ινστιτούτου Ανδρικής Υγείας στο Jersey Urology Group, Dr. Brian Steixner, αναφέρει όλους εκείνους τους κινδύνους που εγκυμονούν αν κατά τη διάρκεια του ύπνου σου φοράς ένα σφιχτό εσώρουχο ή ακόμη και ένα μποξεράκι.\n«Η περιοχή των γεννητικών οργάνων πρέπει να είναι συνεχώς στην κατάλληλη θερμοκρασία, προκειμένου να βελτιοποιηθεί η παραγωγή σπέρματος. Επίσης το πέος δεν θα πρέπει να βρίσκεται υπό καθεστώς ασφυξίας», σημειώνει ο Dr. Steixner και τονίζει πως μια υψηλότερη θερμοκρασία μπορεί πέρα από το να επηρεάσει τη γονιμότητα να βοηθήσει στην ανάπτυξη βακτηρίων που ερεθίζουν την ευαίσθητη αυτή περιοχή.\nΗ συμβουλή του είναι να κοιμάσαι γυμνός, κάτι που είναι καλό για το δέρμα, προσφέρει ποιοτικότερο ύπνο ενώ βοηθά και το δέρμα σου. Αν πάλι ζορίζεσαι με την ιδέα να πέσεις στο κρεβάτι όπως σε γέννησε η μαμά σου, υπάρχουν πάντοτε οι loose-fit πιτζάμες.\nFYI: Σύμφωνα με τους ουρολόγους, η ιδανική θερμοκρασία παραγωγής τέλειου σπέρματος από τους όρχεις σου είναι οι 35°C.


In Πρακτικά By Βικτόρια 6750\nΑπαντήστε στην ερώτηση που ποτέ δεν θα ξεχάσετε να κάνετε πριν φύγετε από το σπίτι; Αυτό είναι σωστό: να ελέγξει τι τον καιρό σήμερα, καθώς η επιλογή των ειδών ένδυσης, και ακόμη και τα σχέδια για την ημέρα μπορεί να είναι αρκετό απλά να εξαρτώνται από τις καιρικές συνθήκες. Κάποιος να αξιολογήσει κρύο έξω ή ζεστό, ηλιόλουστο, ή τη βροχή, απλά κρυφοκοιτάζει έξω από το παράθυρο. Και κάποιος να ελέγχετε πάντα την πρόγνωση του καιρού (στην τηλεόραση, στο Διαδίκτυο ή ακούτε ραδιόφωνο). Υπάρχουν άνθρωποι που δεν εμπιστεύονται τις μετεωρολογικές υπηρεσίες, και υπάρχουν και εκείνοι που μελετούν τον καιρό για τις επόμενες μέρες, ή ακόμη και μήνες. Σε κάθε περίπτωση, η πρόγνωση του καιρού είναι ένα αναπόσπαστο κομμάτι της ζωής μας. Ως εκ τούτου, όλα τα σχολεία εκπαιδευτικοί καλούνται να αφιερώσουν μερικές ώρες μελετώντας τον καιρό στην αγγλική γλώσσα.\nΠώς να προβλέψουμε τον καιρό στα αγγλικά;\nΤώρα, με την ευρεία χρήση του Διαδικτύου, κανείς δεν θα είναι δύσκολο να βρείτε στο δίκτυο πρόβλεψη καιρού κάθε χώρα και κάθε πόλη στην αγγλική γλώσσα. Από αυτή την άποψη, μια πολύ ενδιαφέρουσα κανάλια ιστοσελίδα BBC και CNN. Με την ευκαιρία, η πρόγνωση του καιρού στην αγγλική γλώσσα θα ακούγεται σαν weather forecast Αλλά θα ήταν χρήσιμο να ακούσουμε την πρόγνωση του καιρού στη μητρική γλώσσα (ή να το δείτε σε έντυπη μορφή), και προσπαθήστε να φανταστείτε την ίδια πρόβλεψη στα αγγλικά.\nΤι θα πρέπει να αναφέρεται στην πρόβλεψη του καιρού στα Αγγλικά;\nΠρώτον, φυσικά, θα πρέπει να σημειωθεί αν η μέρα είναι θολό cloudy partly cloudy — συννεφιά) ή ηλιόλουστο sunny mostly sunny αν ο ουρανός είναι καθαρός clear ή συννεφιά cloudy Δεύτερον, μην ξεχάσετε να καθορίσετε αν το αναμενόμενο βροχοπτώσεις και, αν ναι, τι είδους: βροχή rain light rain few showers thunderstorm — αστραπή), το χιόνι snow χαλάζι hail Αν περιμένετε την ομίχλη fog φροντίστε να το πω έτσι. Ακόμη και στην πρόγνωση του καιρού για να μιλήσουμε για την κατεύθυνση του ανέμου wind τον βαθμό υγρασίας σε ποσοστό humidity και ατμοσφαιρική πίεση pressure\nΤα στοιχεία για τη θερμοκρασία του αέρα, μπορείτε να χρησιμοποιήσετε την έκφραση feels like ή high / low και ο αριθμός των βαθμών. Όπως γνωρίζετε, οι άνθρωποι των Ηνωμένων Πολιτειών για τη μέτρηση της θερμοκρασίας με τη χρήση της κλίμακας Φαρενάιτ, οι κάτοικοι των άλλων χωρών χρησιμοποιούν Κελσίου. Αν έχετε μελετήσει την πρόγνωση του καιρού στην αγγλική γλώσσα, θα δείτε ότι περιέχει σχεδόν πάντα ένα χρονοδιάγραμμα της ανατολής sunrise και το σούρουπο sunset και μερικές φορές ακόμη και το μήκος της ημέρας. Στις πόλεις είναι στις ακτές των θαλασσών και των ωκεανών, και μην ξεχάσετε να ενημερώσει σχετικά με την θερμοκρασία του νερού.\nΜπορείτε να συμπληρώσετε την πρόγνωση του καιρού στα αγγλικά πληροφορίες σχετικά με τη μέγιστη υψηλή και χαμηλή θερμοκρασία, η οποία καταγράφεται στη χώρα αυτή την ημέρα ή αυτή την εποχή του έτους. Τα στοιχεία που μπορείτε να βρείτε στο διαδίκτυο ή σε βιβλία αναφοράς. Μετά προσπαθούν να κάνουν τη δική τους πρόγνωση του καιρού σε αγγλική μετάφραση, και θα θυμάστε την αξία όλων των βασικών λέξεων και φράσεων. Και, στη συνέχεια, στο μέλλον, θα είστε σε θέση να αντιλαμβάνονται τις μετεωρολογικές προβλέψεις φήμη στην αγγλική γλώσσα σε ξένους τηλεοπτικούς σταθμούς, καθώς και, για να πάει στο εξωτερικό, πάντα θα πρέπει να καθοδηγείται στις καιρικές συνθήκες της κάθε χώρας!


Η ιδέα για να γεννηθεί το Cosmos ήταν να δημιουργηθεί μια σειρά που θα μπορούσε να περιγράψει το ταξίδι της ανθρωπότητας και τα επιτεύγματά της στην επιστήμη και τον πολιτισμό, στο παρελθόν, το παρόν, αλλά και στο μέλλον, θέτοντας αντίστοιχα ερωτήματα. Ο Sagan ανέλαβε να συντονίσει και να παρουσιάσει το έργο – και το πρώτο πράγμα που έκανε ήταν να το γράψει σε ένα καταπληκτικό βιβλίο, που το Αμερικανικό Κονγκρέσο συμπεριέλαβε στα «88 βιβλία που σχημάτισαν την Αμερική».\nΣτην εισαγωγή ο συγγραφέας προσπαθεί να τοποθετήσει τον αναγνώστη σε μία θέση παρατηρητή του σύμπαντος. Προκειμένου να αποδώσει τον τρόπο με τον οποίο αντιλαμβανόμαστε τις διαστάσεις του χώρου και του χρόνου στην καθημερινή ζωή, σε σχέση μ’αυτές του σύμπαντος, εισάγει την έννοια του «κοσμικού ημερολογίου» όπου τα 13,5 (15 με την τότε γνώση) δισεκατομμύρια χρόνια της ηλικίας του Σύμπαντος συμπιέζονται κατ’αναλογία σε ένα ημερολογιακό έτος, στου οποίου τη διάρκεια η ανθρώπινη ιστορία αντιστοιχεί στα τελευταία δευτερόλεπτα της τελευταίας νύχτας του.\nΤην ίδια στιγμή, επιχειρεί ένα ταξίδι στο χρόνο, στις πρώτες στιγμές που ο άνθρωπος άρχισε να αντιλαμβάνεται τη θέση του μέσα στο χώρο του Σύμπαντος, αναφερόμενος στα πειράματα του Ερατοσθένη, την παραγωγή γνώσης στη Βιβλιοθήκη της Αλεξάνδρειας και τη συμβολή των πρώτων εκείνων επιστημόνων στην αναζήτηση της γνώσης μέσα από τη μεθοδολογία που γνωρίζουμε σήμερα στις φυσικές επιστήμες, ακόμα κι αν η ανθρωπότητα την «έθαψε» για περίπου 20 αιώνες.\n«Μερικά άστρα μπορεί να περιβάλλονται από εκατομμύρια κοσμίσκους πετρώδεις και χωρίς ζωή, πλανητικά συστήματα παγωμένα και σε ένα πρώιμο στάδιο της εξέλιξής τους. Ίσως πολλά άστρα να έχουν πλανητικά συστήματα όπως το δικό μας: στην περιφέρεια, μεγάλοι αέριοι πλανήτες με δακτύλιους και παγωμένους δορυφόρους και πιο κοντά στο κέντρο, μικρούς, ζεστούς, γαλανόλευκους, σκεπασμένους από σύννεφα κόσμους. Σε κάποια, νοήμων ζωή μπορεί να έχει εξελιχθεί, επεξεργαζόμενη την πλανητική επιφάνεια σε κάποιου είδους μαζική μηχανική επιχείρηση. Αυτοί είναι οι αδελφοί μας και αδελφές μας στο Σύμπαν. Είναι πολύ διαφορετικοί από εμάς; Ποιο είναι το σχήμα τους, η βιοχημεία τους, η νευροβιολογία, η ιστορία, η πολιτική, η επιστήμη, η τεχνολογία, η τέχνη, η μουσική, η θρησκεία και η φιλοσοφία τους; Ίσως μια μέρα να τους μάθουμε.»\nΑναφερόμενος στον Ερατοσθένη που υπολόγισε πρώτος την περιφέρεια της Γης: «Ένας από τους σύγχρονούς του που τον ζήλευε τον ονόμαζε «Βήτα», το δεύτερο γράμμα του ελληνικού αλφάβητου, επειδή, καθώς έλεγε, ο Ερατοσθένης ήταν δεύτερος καλύτερος στα πάντα στον κόσμο. Αλλά μοιάζει καθαρό ότι ο Ερατοσθένης ήταν «Άλφα». Ήταν αστρονόμος, ιστορικός, γεωγράφος, φιλόσοφος, ποιητής, κριτικός θεάτρου και μαθηματικός.»\n«Όλη η ζωή στη Γη είναι στενά σχετιζόμενη. Έχουμε ίδια οργανική χημεία και ίδια εξελιχτική κληρονομιά. Ως αποτέλεσμα, οι βιολόγοι μας είναι αρκετά περιορισμένοι. Μελετούν μόνο ένα και μόνο είδος βιολογίας, ένα μόνο θέμα στη μουσική της ζωής. Είναι αυτή η αχνή και ζωντανή μελωδία η μόνη φωνή στα χιλιάδες έτη φωτός; Ή υπάρχει κάποιο είδος μουσικής φούγκας, με θέματα και αντίστιξη, ασυμφωνίες και αρμονία, ένα δισεκατομμύριο διαφορετικές φωνές που παίζουν τη μουσική της ζωής στο Γαλαξία;»\nΣτο τρίτο κεφάλαιο, ξεκινάει το ταξίδι στις αναζητήσεις των πρώτων επιστημόνων που προσπάθησαν να βάλουν μια τάξη στο Σύμπαν. Εξηγεί την πρώτη προσέγγιση, υπό το βλέμμα ενός παντοδύναμου δημιουργού, που επέβαλλε μια αρμονία στη δημιουργία του, μέχρι τη σταδιακή και σε βήματα κατάρριψή της από όλα τα στοιχεία, καθώς και την τόλμη όσων διέβησαν τον πνευματικό Ρουβίκωνα ώστε να αλλάξουν το παλιό «τέλειο Σύμπαν». Το έργο του Kepler, του Tycho Brahe, του Newton και η συμβολή του Copernicus και του Galileo μπαίνουν σε μια σειρά ώστε ο αναγνώστης να καταλάβει το πέρασμα της αντίληψης από «το Σύμπαν του Θεού» στο «Σύμπαν της Φύσης», της οποίας τους κανόνες καλούμαστε να ανακαλύψουμε με διαφορετικό τρόπο, καθώς δεν είναι προϊόν της σκέψης μιας υπερφυσικής υπόστασης.\n«Μπορούμε να αναγνωρίσουμε σήμερα την αρχαιότητα της αστρολογίας σε λέξεις όπως disaster, που στα ελληνικά σημαίνει κακό άστρο, influenza, η ιταλική λέξη για την επιρροή των άστρων, mazeltov από τα Εβραϊκά και τελικά στη γλώσσα των Βαβυλώνιων, για τον «καλό αστερισμό» ή την εβραϊκή (yiddish) λέξη shlamazel, που αφορά κάποιον που έχει κακή μοίρα όσο αφορά την υγεία του, η οποία επίσης έχει τη ρίζα της στο Βαβυλωνιακό αστρονομικό λεξικό. Σύμφωνα με τον Πλίνιο, υπήρχαν Ρωμαίοι που θεωρούνταν «πλανητοχτυπημένοι» με τη λέξη sideratio. Οι πλανήτες θεωρούνταν να έχουν ευθεία σχέση με το θάνατο. Ή σκεφτείτε τη λέξη consider, σημαίνει «με τους πλανήτες» και προφανώς εγείρει σοβαρή σκέψη.»\nΤο πρώτο ταξίδι σε έναν άλλο κόσμο ξεκινάει με την Αφροδίτη, τον πλανήτη που έμοιαζε να είναι ο Παράδεισος και τελικά είναι η Κόλαση, αναφέροντας μάλιστα στην εισαγωγή το απόφθεγμα του Καζαντζάκη: «Οι πύλες του Παραδείσου και της Κόλασης είναι εφαπτόμενες και πανομοιότυπες». Από εκεί ξεκινάει την εξιστόρηση των ανακαλύψεων των πρώτων διαφορετικών κόσμων, που δεν είναι άλλοι από τους πλανήτες του ηλιακού μας συστήματος. Τέλος, εισάγει για πρώτη φορά τη σύγκριση μεταξύ της εξέλιξης του δικού μας πλανήτη με αυτήν των διπλανών, αναδεικνύοντας τα ερωτήματα που ζητούν απάντηση όσο αφορά τις συνθήκες που οδήγησαν στην εμφάνισή μας πάνω σε αυτόν.\n«Η ζώνη των αστεροειδών μπορεί να είναι ένα μέρος όπου κάποιος πλανήτης κάποτε δε μπόρεσε να σχηματιστεί λόγω της βαρυτικής έλξης του διπλανού Δία, ή μπορεί να είναι τα απομεινάρια ενός πλανήτη που εξερράγη. Αυτό μοιάζει λίγο απίθανο καθώς κανένας επιστήμονας στη Γη δεν ξέρει πώς ένας πλανήτης μπορεί να εκραγεί μόνος του, κάτι που μάλλον είναι αρκετά καλό.»\n«Πριν πολλά χρόνια, σύμφωνα με μια ιστορία, ο εκδότης μιας δημοφιλούς εφημερίδας έστειλε ένα τηλεγράφημα σε ένα σημαντικό αστρονόμο: «ΘΑ ΘΕΛΑΜΕ ΑΜΕΣΑ ΠΕΝΤΑΚΟΣΙΕΣ ΛΕΞΕΙΣ ΓΙΑ ΤΟ ΑΝ ΥΠΑΡΧΕΙ ΖΩΗ ΣΤΟΝ ΑΡΗ». Ο αστρονόμος, πιστός στο καθήκον του, απάντησε: «NOBODY KNOWS, NOBODY KNOWS …» (ΚΑΝΕΙΣ ΔΕΝ ΞΕΡΕΙ) 250 φορές!»\nΦράση του Christian Huygens: «Ο κόσμος είναι η χώρα μου, η επιστήμη η θρησκεία μου».\n«Αυτό το μέρος, που ονομάζεται ηλιόπαυση, είναι ένας ορισμός του εξωτερικού ορίου της Αυτοκρατορίας του Ήλιου. Αλλά το Voyager θα το ξεπεράσει, περνώντας την ηλιόπαυση σε κάποια στιγμή στα μέσα του 21ου αιώνα, πλέοντας στον ωκεανό του διαστήματος, χωρίς να ξαναμπεί ποτέ σε ένα άλλο ηλιακό σύστημα, ακολουθώντας το πεπρωμένο του να περιπλανιέται στην αιωνιότητα μακριά από τις αστρικές νήσους και να ολοκληρώσει τον πρώτο περίπλου του μεγάλου κέντρου της Γαλακτικής Οδού (σσ. του γαλαξία μας) μερικά εκατοντάδες εκατομμύρια χρόνια από τώρα. Θα έχουμε μπαρκάρει για επικά ταξίδια.»\n«Έχοντας ερωτευτεί τους φυσικούς αριθμούς, οι Πυθαγόρειοι πίστευαν ότι τα πάντα μπορούν να εξηγηθούν μ’αυτούς, σίγουρα όλοι οι υπόλοιποι αριθμοί. Μια κρίση της κοσμοθεωρίας τους ενέκυψε όταν ανακάλυψαν ότι η τετραγωνική ρίζα του δύο (η αναλογία της διαγωνίου με την πλευρά ενός τετραγώνου) ήταν άρρητη, που δε μπορεί να εκφραστεί ακριβώς ως ο λόγος μεταξύ δύο φυσικών αριθμών, όσο μεγάλοι κι αν είναι αυτοί. Ειρωνία, αυτή η ανακάλυψη έγινε με εργαλείο το Πυθαγόρειο θεώρημα. Άρρητος (irrational) αρχικά σήμαινε μόνο ότι ένας αριθμός δε μπορούσε να εκφραστεί ως ένα κλάσμα (λόγος). Αλλά από τους Πυθαγόρειους έφτασε να θεωρείται κάτι απειλητικό, κάτι που δείχνει ότι η άποψη για τον κόσμο δε βγάζει νόημα, έννοια από την οποία προήλθε η σημερινή λέξη για το παράλογο (irrational).»\n«Ο Πλάτωνας και ο Αριστοτέλης ήταν βολεμένοι σε μια κοινωνία με σκλάβους. Προσέφεραν αιτιολογίες για την καταπίεση. Υπηρετούσαν τυρράνους. Δίδασκαν τη μη συσχέτιση του σώματος με τη σκέψη (ένα πολύ φυσικό ιδανικό σε μια κοινωνία με σκλάβους), διαχώριζαν την ύλη από τη σκέψη, χώρισαν τη Γη από τον ουρανό – με διαχωρισμούς που κυριάρχησαν στη Δυτική σκέψη για περισσότερους από είκοσι αιώνες. Ο Πλάτωνας, που πίστευε ότι «όλα τα πράγματα είναι γεμάτα από θεούς», στην πραγματικότητα χρησιμοποιούσε τη μεταφορά της σκλαβιάς για να συνδέσει την πολιτική με την κοσμολογία. Λέγεται ότι διέταξε το κάψιμο όλων των βιβλίων του Δημόκριτου (είχε ζητήσει το ίδιο και για αυτά του Ομήρου), ίσως επειδή ο Δημόκριτος δεν αναγνώριζε αθάνατες ψυχές ή αθάνατους θεούς ή τον Πυθαγόρειο μυστικισμό, ή επειδή πίστευε σε έναν άπειρο αριθμό κόσμων. Από τα εβδομηντατρία βιβλία που λέγεται ότι είχε γράψει ο Δημόκριτος, που κάλυπταν το σύνολο της ανθρώπινης γνώσης, κανένα δε σώζεται. Όσα ξέρουμε είναι από αποσπάσματα, κυρίως στα Ηθικά, και από δευτερογενείς πηγές. Το ίδιο ισχύρι και για όλους τους υπόλοιπους Ίωνες φιλόσοφους.»\n«Οι Ευρωπαίοι στην αλλαγή του αιώνα γενικά πίστευαν σε προνομιούχα πλαίσια αναφοράς, ότι ο γερμανικός, ή γαλλικός, ή βρετανικός πολιτισμός και η αντίστοιχη πολιτική οργάνωση ήταν καλύτερα από άλλων χωρών, ότι οι Ευρωπαίοι ήταν ανώτεροι από άλλους λαούς που είχαν την τύχη να υποτάξουν κατά την αποικιοκρατία. Η κοινωνική και πολιτική εφαρμογή των ιδεών του Αρίσταρχου και του Κοπέρνικου είχε απαρνηθεί και αγνοηθεί. Ο νεαρός Einstein εξεγέρθηκε κατά της έννοιας των προνομιούχων πλαισίων στη φυσική όπως το έκανε και στην πολιτική. Σε ένα σύμπαν γεμάτο με αστέρια που πηγαίνουν χαοτικά προς όλες τις κατευθύνσεις, δεν υπήρχε χώρος για «ηρεμία», για κανένα πλαίσιο από το οποίο η παρατήρηση του σύμπαντος ήταν ανώτερη από αυτή σε ένα άλλο. Αυτή είναι και η έννοια της λέξης της σχετικότητας.»\n«Είναι μια αγαπημένη φαντασία, να εξερευνήσουμε κόσμους που ποτέ δεν υπήρξαν. Καθώς τους επισκεπτόμασταν θα μπορούσαμε πραγματικά να καταλάβουμε πώς λειτουργεί η Ιστορία, η Ιστορία θα μπορούσε να γίνει μια πειραματική επιστήμη. Αν ένα φαινομενικά κεντρικό πρόσωπο δε ζούσε ποτέ – ο Πλάτωνας, ας πούμε, ή ο Παύλος, ή ο Μεγάλος Πέτρος – πόσο διαφορετικοί θα μπορούσαν να είναι; Τι θα γινόταν αν η επιστημονική παράδοση των αρχαίων Ελλήνων Ιόνων είχε επιζήσει και αναπτυχθεί; Θα χρειαζόταν πολλές από τις κοινωνικές δυνάμεις της εποχής να είναι διαφορετικές – συμπεριλαμβανομένης και της επικρατούσας άποψης ότι η δουλεία ήταν φυσική και σωστή. Αλλά αν αυτό το φως που είχε χαράξει στην ανατολική Μεσόγειο 2500 χρόνια πριν δεν έσβηνε; Τι θα γινόταν αν η επιστήμη και η πειραματική μέθοδος και η αξία των τεχνικών και των μηχανικών τεχνών είχε αναπτυχθεί 2000 χρόνια πριν τη Βιομηχανική Επανάσταση; Τι θα γινόταν αν αυτός ο νέος τρόπος σκέψης ήταν σε μεγαλύτερη κλίμακα αποδεκτός; Κάποιες φορές σκέφτομαι ότι ίσως τότε να σώζαμε δέκα ή είκοσι αιώνες. Ίσως η συμβολή του Leonadro να μπορούσε να έχει γίνει χιλιάδες χρόνια πριν και εκείνη του Einstein πεντακόσια χρόνια νωρίτερα. Σε μια τέτοια εναλλακτική Γη, προφανώς, ο Einstein και ο Leonardo δε θα είχαν ποτέ γεννηθεί. Πολλά πράγματα θα ήταν διαφορετικά. Σε κάθε εκσπερμάτωση υπάρχουν εκατοντάδες εκατομμύρια σπερματοζωάρια, μόνο ένα θα γονιμοποιήσει το ωάριο και θα παράξει ένα μέλος της επόμενης γενιάς των ανθρώπων. Αλλά το ποιο σπέρμα επιτυγχάνει να γονιμοποιήσει το ωάριο εξαρτάται από τους πιο μικρούς και μη σημαντικούς παράγοντες, εσωτερικούς και εξωτερικούς. Αν έστω και ένα μικρό πράγμα είχε γίνει διαφορετικά 2500 χρόνια πριν, κανένας από εμάς δε θα ήταν εδώ σήμερα. Θα υπήρχαν δισεκατομμύρια άλλοι να ζουν στη θέση μας.\nΑν το Ιωνικό πνεύμα είχε νικήσει, πιστεύω ότι «εμείς» – κάποιοι άλλοι «εμείς» – ίσως να μπορούσαμε ήδη να περιπλανιόμαστε στα άστρα. Τα πρώτα μας παρατηρητικά σκάφη στο Άλφα του Κενταύρου ή στο Σείριο θα είχαν ήδη επιστρέψει εδώ και καιρό. Μεγάλοι στόλοι διαστρικών μεταφορών θα φτιάχνονταν εντός της τροχιάς της Γης, μη επανδρωμένα ερευνητικά σκάφη, σκάφη της γραμμής για μετανάστες, τεράστια εμπορικά σκάφη για να πλεύσουν στις θάλασσες του διαστήματος. Σε όλα αυτά τα σκάφη θα υπήρχαν σύμβολα και γραφή. Αν κοιτούσαμε πιο κοντά, θα βλέπαμε ότι η γλώσσα θα ήταν ελληνική. Και ίσως το σύμβολο στην πλώρη ενός από αυτά τα πρώτα αστρικά σκάφη θα ήταν ένα δωδεκάεδρο, με την επιγραφή «Αστροσκάφος Θεόδωρος του Πλανήτη Γη»».\n«Σε όλους αυτούς τους άλλους κόσμους στο διάστημα υπάρχουν γεγονότα σε εξέλιξη, συγκυρίες που θα ορίσουν το μέλλον τους. Και στον μικρό μας πλανήτη, αυτή η στιγμή στην ιστορία είναι ένα ιστορικό κομμάτι ενός κλαδιού, τόσο βαδύ όσο η αντιπαράθεση των Ιώνων φιλοσόφων με τους μυστικιστές πριν από 2500 χρόνια. Ό,τι κάνουμε με τον κόσμο μας αυτή τη στιγμή θα διαδοθεί στους αιώνες και με ισχύ θα ορίσει τη μοίρα των απογόνων μας, αν αυτοί υπάρχουν, ανάμεσα στ’αστέρια.»\n«Όλα τα στοιχεία της Γης εκτός από το υδρογόνο και λίγο ήλιο μαγειρεύτηκαν σε ένα είδος αστρικής αλχημείας δισεκατομμύρια χρόνιια πριν στα άστρα, κάποια από τα οποία είναι σήμερα ανύποπτοι λευκοί νάνοι στην άλλη πλευρά του γαλαξία της Γαλακτικής Οδού. Το άζωτο στο DNA μας, το ασβέστειο στα δόντια μας, ο σίδηρος στο αίμα, ο άνθρακας στις μηλόπιτες, φτιάχτηκαν στο εσωτερικό άστρων που κατέρρευσαν. Είμαστε φτιαγμένοι από το υλικό των άστρων.»\n«Ο Γαλαξίας είναι μια ανεξερεύνητη ήπειρος γεμάτη με εξωτικές υπάρξεις αστρικών διαστάσεων. Καταφέραμε μια πρώιμη αναγνώριση και έχουμε γνωρίσει κάποιους από τους κατοίκους της. Μερικοί από αυτούς μοιάζουν με υπάρξεις που γνωρίζουμε. Άλλοι είναι περίεργοι και πέρα από την πιο αχαλίνωτη φαντασία μας. Αλλά βρισκόμαστε στην αρχή της εξερεύνησής μας. Παλιά ταξίδια εξερεύνησης μας λένε ότι οι πιο ενδιαφέροντες κάτοικοι της γαλαξιακής ηπείρου μένουν ακόμα άγνωστοι και απρόβλεπτοι».\n«Σ’αυτή την τιτάνια κοσμική έκρηξη, το σύμπαν άρχισε μία διαστολή που δε σταμάτησε ποτέ. Είναι λανθασμένο να περιγράφουμε τη διαστολή του σύμπαντος σαν μια φούσκα που τη βλέπουμε απ’τον εξωτερικό χώρο. Εξ ορισμού, τίποτα δε μπορούμε να ξέρουμε για τον περιβάλλοντα χώρο. Είναι καλύτερα να σκεφτόμαστε από το εσωτερικό, ίσως με το πλέγμα των γραμμών που φανταζόμαστε να ορίζουν το κινούμενο υλικό του διαστήματος να διαστέλεται ομογενώς προς όλες τις κατευθύνσεις.»\n«Σε πολλούς πολιτισμούς συνηθίζεται να απαντιέται ότι ο Θεός δημιούργησε το σύμπαν από το τίποτα. Αλλά αυτό είναι κάτι εντελώς προσωρινό. Αν θέλαμε θαραλλέα να αντιμετωπίσουμε αυτή την ερώτηση θα έπρεπε φυσικά να ρωτήσουμε από πού προέρχεται ο Θεός. Και αν αποφασίσουμε ότι αυτό δεν απαντιέται, γιατί να μην κάνουμε ένα βήμα παραπέρα και να αποφασίσουμε ότι και η προέλευση του σύμπαντος είναι μια αναπάντητη ερώτηση; Ή, αν πούμε ότι ο Θεός υπήρχε για πάντα, γιατί να μην γλιτώσουμε ένα βήμα καταλήγοντας ότι το σύμπαν υπήρχε από πάντα;»\n«Εμείς, οι άνθρωποι, ως είδος, ενδιαφερόμαστε για την επικοινωνία με μια εξωγήινο νοήμων ζωή. Δε θα ήταν μια καλή αρχή να βελτιώναμε την επικοινωνία με τη γήινη νοημοσύνη, με άλλους ανθρώπους άλλων πολιτισμών και γλωσσών, ή με τους μεγάλους πιθήκους, με τα δελφίνια και πιο ειδικά με αυτούς τους μεγάλους άρχοντες του βάθους, τις μεγάλες φάλαινες;»\n«Και τέλος, στο εξωτερικό, ζώντας με τη δύσκολη πραγματικότητα των πρώιμων εγκεφάλων που βρίσκονται από κάτω, υπάρχει ο εγκεφαλικός φλοιός, ο οποίος εξελίχθηκε πριν από εκατομμύια χρόνια στους προγόνους μας, τα πρωτεύοντα. Ο εγκεφαλικός φλοιός (φαιά ουσία), όπου η ύλη μετατρέπεται σε συνείδηση, είναι το σημείο της επιβίβασης για όλα τα κοσμικά ταξίδια. Αποτελώντας περισσότερό από τα δύο τρίτα της εγκεφαλικής μάζας, είναι η επικράτεια της διαίσθησης και της κριτικής ανάλυσης. Εδώ είναι που έχουμε ιδέες και εμπνεύσεις, εδώ διαβάζουμε και γράφουμε, εδώ κάνουμε μαθηματικά και συνθέτουμε μουσική. Η φαιά ουσία διευθύνει τις συνειδητές ζωές μας. Είναι η διάκριση του είδους μας, ο θρόνος της ανθρωπότητας. Ο πολιτισμός είναι ένα αποτέλεσμα της φαιάς ουσίας.»\n«Η νοημοσύνη μας πρόσφατα μας έδωσε μεγάλες δυνάμεις. Δεν είναι ακόμα καθαρό αν έχουμε τη σοφία να αποφύγουμε την αυτοκαταστροφή μας. Αλλά πολλοί από εμάς προσπαθούν πολύ σκληρά. Ελπίζουμε ότι πολύ σύντομα στην προοπτική του κοσμικού μας χρόνου θα έχουμε όλοι ενωθεί ειρηνικά στον πλανήτη μας, σε έναν οργανισμό που θα φροντίζει τη ζωή κάθε ζώντος πλάσματος σ’αυτόν και θα είναι έτοιμος να κάνει το επόμενο σπουδαίο βήμα, να γίνει κομμάτι μιας γαλαξιακής κοινωνίας επικοινωνούντων πολιτισμών.»\n«Αλλά σκεφτείτε την εναλακτική, την προοπτική κάποιοι τουλάχιστον από τους πολιτισμούς να μάθουν να ζουν με υψηλή τεχνολογία, με τις αντιθέσεις που τίθενται από τον εγκέφαλο του παρελθόντος να λύνονται συνειδητά και να μην οδηγούν στην αυτοκαταστροφή, ή παρά τις μεγάλες αναταρραχές, να καταστρέψουν να αντιστρέψουν την κατάσταση μέσα στα επόμενα δισεκατομμύρια χρόνια της βιολογικής εξέλιξης. Τέτοιες κοινωνίες θα ζήσουν μια προσοδοφόρα ύστερη εποχή, όπου η ζωή των μελών της μπορεί να αγγίζει γεωλογική ή αστρική κλίμακα. Αν 1 τοις εκατό από τους πολιτισμούς μπορεί να επιβιώσει μετά την τεχνολογική ενηλικίωση, και να πάρει το σωστό δρόμο σε αυτή την κριτική ιστορική διακλάδωση και να πετύχει την ωριμότητα, τότε το fL είναι 1/100 και το Ν γίνεται 10 εις την 7η και ο αριθμός των πιθανών πολιτισμών στο γαλαξία μας φτάνει τα εκατομμύρια.»\n«Η Αλεξάνδρια ήταν η σπουδαιότερη πόλη που γνώρισε ποτέ ο Δυτικός κόσμος. Άνθρωποι από όλα τα έθνη έρχονταν εκεί για να ζήσουν, να εμπορευτούν, να μάθουν. Κάθε οποιαδήποτε μέρα, τα λιμάνια της γέμιζαν με εμπόρους, λόγιους και τουρίστες. Ήταν μια πόλη όπου Έλληνες, Αιγύπτιοι, Άραβες, Σύριοι, Εβραίοι, Πέρσες, Νουβίοι, Φοίνικες, Ιταλοί, Γαλάτες και Ίβηρες αντάλλαζαν εμπορεύματα και ιδέες. Ήταν πιθανώς εκεί που ο κοσμοπολίτικος κόσμος αντελήφθη για πρώτη φορά την πραγματική σημασία του – πολίτης, όχι απλά ενός έθνους, αλλά του Κόσμου. Να είσαι πολίτης του Κόσμου…»\n«Περίπου 3.6 εκατομμύρια χρόνια πριν, σε αυτό που σήμερα αποτελεί τη βόρεια Τανζανία, ένα ηφαίστειο εξερράγη και το νέφος σκόνης που δημιουργήθηκε κάλυψε τις γύρω σαβάννες. Το 1979, η παλαιοανθρωπολόγος Mary Leakey ανακάλυψε σ’αυτή τη σκόνη πατημασιές – τις πατημασιές, όπως πιστεύει, ενός πρώτου ανθρωποειδούς, ίσως ενός προγόνου όλων των ανθρώπων της Γης σήμερα. Και 380.000 χιλιόμετρα πιο μακριά, σε μια επίπεδη ξηρή πεδιάδα που οι άνθρωποι είχαν σε μια στιγμή αισιοδοξίας τη σκέψη να ονομάσουν Θάλασσα της Ηρεμίας, υπάρχει μια άλλη πατημασιά, αυτή που άφησε ο πρώτος άνθρωπος που περπάτησε σε έναν άλλο κόσμο. Διανύσαμε μια απόσταση 3.6 εκατομμυρίων χρόνων, και 4.6 δισεκατομμυρίων και 15 δισεκατομμυρίων.\nΑυτό για να γίνουμε η τοπική ενσάρκωση του Σύμπαντος με αυτοεπίγνωση. Ξεκινήσμε να αντιλαμβανόμαστε την προέλευσή μας: υλικό των άστρων που κινείται γύρω από αυτά, οργανωμένο σε τεμάχη από δεκάδες δισεκατομμύρια δισεκατομμυρίων δισεκατομμυρίων ατόμων που αντιλαμβάνονται την εξέλιξη των ατόμων, σκαγραφώντας την πορεία με την οποία, τουλάχιστον εδώ, εμφανίστηκε η συνείδηση. Είμαστε πιστοί στα είδη και τον πλανήτη μας. Εμείς μιλούμε για τη Γη. Η υποχρέωσή μας να επιβιώσουμε είναι χρέος όχι μόνο στον εαυτό μας, αλλά και στον Κόσμο, τον αρχαίο και απέραντο, από τον οποίο αναδυθήκαμε.»\nΕπόμενο άρθροΤα σκίτσα του Πάνου Ζάχαρη «δεν αντανακλούν, αλλά σα φακός μεγεθύνουν…»


Έχουν πει σε όλα ναι, απλά προσπαθούν να βρουν το πώς θα σερβίρουν την σφαγή του μακάκα του ραγιά με τρόπο που δεν θα καταλάβει ότι τον πούλησαν κανονικά. Ελάτε όλοι στο Σύνταγμα τώρα... ~ ΠΟΝΤΙΚΟΠΑΓΙΔΑ\nΈχουν πει σε όλα ναι, απλά προσπαθούν να βρουν το πώς θα σερβίρουν την σφαγή του μακάκα του ραγιά με τρόπο που δεν θα καταλάβει ότι τον πούλησαν κανονικά. Ελάτε όλοι στο Σύνταγμα τώρα...\n2/05/2012 06:57:00 μ.μ. ΠΟΝΤΙΚΟΠΑΓΙΔΑ No comments\nΣε εξέλιξη βρίσκεται από περίπου τις 15.30 η κρίσιμη συνεδρίαση του συμβουλίου των πολιτικών αρχηγών υπό τον πρωθυπουργό Λουκά Παπαδήμο.\nΤο κλίμα που βγαίνει, με βάση όλες τις πληροφορίες, παραπέμπει σε τελεσίγραφο των δανειστών προς την Ελλάδα: "Ή κάνετε αυτά που ζητάμε ή χρεοκοπείτε!"\nΠοια είναι αυτά; Όπως μετέδωσε από τα ξημερώματα του Σαββάτου το protothema.gr, περικοπές στον 13ο και 14ο μισθό, περικοπές κατά περίπτωση στον κατώτατο μισθό και ακόμη μεγαλύτερες περικοπές - της τάξης του 35% - στις επικουρικές συντάξεις.


Articles - ΑΡΧΙΤΕΚΤΟΝΙΚΕΣ ΜΑΤΙΕΣ - Περί.. Αρχιτεκτονικού Διαγωνισμού Ανάπλασης της Πλατείας Θεάτρου\nΣτις 6 Ιουλίου 2010 προκηρύχθηκε ο Αρχιτεκτονικός Διαγωνισμός Προσχεδίων με θέμα «Ανάπλαση της Περιοχής της Πλατείας Θεάτρου». Στην προκήρυξη υπήρχε και η εξής ρητή δέσμευση του Αγωνοθέτη (ΕΑΧΑ Α.Ε.) (άρθρο 24 παρ.1 της προκήρυξης): «Η Προκήρυξη του Διαγωνισμού θα δημοσιευθεί σε τρεις (3) εφημερίδες πανελλήνιας κυκλοφορίας, καθώς και στο ενημερωτικό δελτίο του ΤΕΕ, στην ιστοσελίδα του ΤΕΕ και στην ιστοσελίδα του Αγωνοθέτη.»\nΣτο Ενημερωτικό Δελτίο του ΤΕΕ δεν έγινε καμία δημοσίευση, ούτε ανάρτηση στον ιστότοπό του. Οι ημέρες περνούσαν...\nΈτυχε κάποια στιγμή να διαβάσω σε ημερήσια εφημερίδα ότι «έτρεχε» διαγωνισμός για την ανάπλαση της Πλατείας Θεάτρου. Ξανακοίταξα πολύ προσεκτικά όλα τα πρόσφατα ΕΔ του ΤΕΕ. Τίποτα. Επικοινώνησα επανειλημμένα (μέχρι τις αρχές Σεπτεμβρίου) με τον ΣΑΔΑΣ- ΠΕΑ. Πλήρης άγνοια. Επικοινώνησα με σας (GRA), με το Ελληνικό Ινστιτούτο Αρχιτεκτονικής. Επίσης τίποτα. Έστειλα ηλεκτρονικά μήνυμα στο ΥΠΕΚΑ ζητώντας ενημέρωση για τον διαγωνισμό. Το μόνο που έχω λάβει μέχρι σήμερα είναι η συνήθης αυτόματη απάντηση ότι «... σύντομα θα επικοινωνήσουμε μαζί σας.» (11/09/2010).\nΤελικά, χάρη στο Google, και μετά από διάφορους συνδυασμός, κατάφερα να βρω την προκήρυξη. Ο χρόνος όμως που απέμενε μέχρι τη λήξη της προθεσμίας (30/09/2010) ήταν πλέον ελάχιστος. Έτσι, δεν πρόλαβα να λάβω μέρος.\nΠαρακολουθώντας πλέον την ιστοσελίδα της ΕΑΧΑ πληροφορήθηκα ότι η κριτική επιτροπή του διαγωνισμού συνήλθε τάχιστα, από 18/10-20/10/2010 (τρεις ημέρες!), και επέλεξε από τις 31 (!) συνολικά συμμετοχές τις 8, για την απονομή των επάθλων (3 βραβείων και 5 εξαγορών). Η σπουδαιότητα του έργου θα δικαιολογούσε εκατοντάδες συμμετοχές, πολύ περισσότερο που είχε χαρακτηρισθεί πανευρωπαϊκός, με δημοσίευση της προκήρυξης στην Επίσημη Εφημερίδα των Ευρωπαϊκών Κοινοτήτων.\nΣτη συνέχεια, πήγα στα γραφεία του ΤΕΕ και μετά από επίπονες προσπάθειες έμαθα ότι η προκήρυξη του διαγωνισμού είχε πράγματι αποσταλεί στο ΤΕΕ προς δημοσίευση, αλλά αυτό αρνήθηκε να τη δημοσιεύσει, για τους λόγους που εκτίθενται από την Επιστημονική Επιτροπή Αρχιτεκτόνων Μηχανικών στο πρακτικό αριθ. 1 της ... 19ης Σεπτεμβρίου 2010, δηλαδή μόλις 11 ημέρες πριν από την εκπνοή της προθεσμίας για την υποβολή των μελετών. Υπέβαλα αίτηση (αριθ. πρωτοκόλλου 31497 της 10/11/2010) για να λάβω αντίγραφο του πρακτικού αυτού, αλλά μέχρι σήμερα δεν έχω λάβει τίποτα.\nΜε βασανίζουν ορισμένα ερωτήματα:\n1. Γιατί το ΤΕΕ, μετά την άρνησή του να δημοσιεύσει την εν λόγω προκήρυξη, δεν ενημέρωσε σχετικά τα μέλη του, έστω με μια συνοπτική ανακοίνωση στη στήλη των διαγωνισμών του ΕΔ, εκθέτοντας παράλληλα και τους λόγους της άρνησής του;\n2. Πώς συμβιβάζεται η άρνηση δημοσίευσης της προκήρυξης με τον ορισμό εκπροσώπου του στην κριτική επιτροπή του διαγωνισμού, δηλαδή με την έμμεση ακύρωση της άρνησής του και τη συνακόλουθη νομιμοποίηση της σχετικής διαδικασίας;\n3. Ο ΣΑΔΑΣ-ΠΕΑ πότε όρισε τον δικό του εκπρόσωπο στην ίδια κριτική επιτροπή, οπότε εξυπακούεται ότι είχε λάβει και γνώση (πότε;) του διαγωνισμού;\n4. Δεν είχε το ΤΕΕ την υποχρέωση, ως εκπρόσωπος των μελών του, ευθύς εξαρχής (δηλαδή πολύ πριν από την 19η Σεπτεμβρίου) να ζητήσει είτε την ακύρωση του διαγωνισμού είτε την τροποποίηση των όρων του με τους οποίους διαφωνούσε;\nΥποστηρίζω ότι ο διαγωνισμός αυτός πρέπει να ακυρωθεί και να προκηρυχθεί νέος, δεδομένου και του ότι η ελλιπέστατη δημοσιότητά του δεν επέτρεψε τον προβλεπόμενο - και από τις σχετικές κοινοτικές Οδηγίες - υγιή και επαρκή ανταγωνισμό.\nΤο greekarchitects.gr δεν έλαβε κάποιο δελτίο τύπου - ανακοίνωση - για τον διαγωνισμό ώστε να το δημοσιεύσουμε. Ίσως να ήθελαν (για ακόμα μια φορά) ο διαγωνισμός να είναι «κλειστός».


Σίδνεϊ: Χάος με αρνητικά τεστ κορονοϊού που ήταν… θετικά – Η συγγνώμη της κλινικής - Tromaktiko.gr\nΣίδνεϊ: Χάος με αρνητικά τεστ κορονοϊού που ήταν… θετικά – Η συγγνώμη της κλινικής\n27 Δεκεμβρίου 2021 07:47\nΠερίπου 1000 άτομα έλαβαν λάθος πληροφορίες για το τεστ κορονοϊού στο οποίο υποβλήθηκαν, μετά από γκάφα επικών διαστάσεων στο νοσοκομείο St Vincent του Σίδνεϊ.\nΤο παθολογικό εργαστήριο του νοσοκομείου St Vincent αναφέρει ότι άλλα 995 άτομα έχουν έρθει σε επαφή με τα «αρνητικά» τεστ τους, τα οποία μπορεί να ήταν λανθασμένα καθώς τα αποτελέσματα δεν έχουν ακόμη καθοριστεί. Προηγουμένως άλλα 400 άτομα είχαν μάθει την Κυριακή ότι ήταν αρνητικά στον κορονοϊό ενώ στην πραγματικότητα ήταν θετικά.\nΤο νοσοκομείο ζήτησε χθες συγγνώμη για την πρώτη γκάφα και τώρα λέει ότι τα επιπλέον 995 αποτελέσματα θα παραδοθούν μέχρι τη Δευτέρα το βράδυ.\n«Χθες το SydPath επιβεβαίωσε ότι περισσότερα από 400 άτομα ενημερώθηκαν λανθασμένα ότι είχαν βγει αρνητικά στον COVID ενώ στην πραγματικότητα είχαν βγει θετικά. Μόλις το νοσοκομείο αντιλήφθηκε το ζήτημα, ξεκίνησε αμέσως διαδικασία επικοινωνίας με αυτούς που επηρεάστηκαν.\n— Lucy Carter (@lucethoughts) December 27, 2021\nΗ ομάδα έκτακτης ανάγκης που διερευνά την αιτία αυτού του σφάλματος, έχει πλέον εντοπίσει περίπου 995 ακόμη άτομα, τα οποία εξετάστηκαν στις 23 και 24 Δεκεμβρίου, έλαβαν πρόωρα ένα SMS που τους ενημέρωνε ότι το τεστ τους ήταν αρνητικό, ενώ στην πραγματικότητα δεν είχε ακόμη οριστικοποιηθεί το πραγματικό τους αποτέλεσμα.\nΌλα αυτά τα άτομα έχουν έρθει σε επαφή και ενημερώθηκαν για το σφάλμα. Θα λάβουν τα ακριβή αποτελέσματα των εξετάσεών τους μέχρι απόψε (Δευτέρα). Για άλλη μια φορά, λυπούμαστε ειλικρινά για αυτό το σφάλμα και αναγνωρίζουμε τον σημαντικό αντίκτυπο που είχε στους εμπλεκόμενους» ανακοίνωσε μεταξύ άλλων το νοσοκομείο.\nΑυτό το συμβάν σημειώνεται σε μια περίοδο άνευ προηγουμένου μαζικής διενέργειας τεστ για την COVID-19 και οι άνθρωποι του SydPath, όπως και όλες οι ομάδες παθολογίας σε όλη τη Νέα Νότια Ουαλία, εργάζονται όλο το εικοσιτετράωρο για να ανταποκριθούν.\nΗ Αυστραλία περιμένει άνοδο των κρουσμάτων\nΑναμένεται άλμα στις μολύνσεις από την Covid-19 μετά τα Χριστούγεννα, λόγω των χαμηλότερων ποσοστών τεστ και μιας παρτίδας ψευδώς αρνητικών αποτελεσμάτων, σύμφωνα με αξιωματούχους υγείας.\nΠερισσότερα από 9.600 κρούσματα καταγράφηκαν σε ολόκληρη τη χώρα την Κυριακή αφού η Νέα Νότια Ουαλία και η Νότια Αυστραλία κατέγραψαν νέα ημερήσια ρεκόρ με 6.394 και 774 κρούσματα αντίστοιχα.


Είκοσι δώρα προσφέρει ο αγαπητός κ.Βαλερής, για όλους εσάς που είστε κοντά μας και μας στηρίζετε, κάνοντας like και σχόλια στο τραγούδι της ημέρας καθημερινά:\n11 χειροποίητες παιδικές λαμπάδες με δώρο ρολόγια για τους μικρούς μας φίλους! Άντεεε να σας δωωω λοιπόν!\nΣε κρίσιμη κατάσταση νοσηλεύεται τις τελευταίες ώρες η Νανά Παλαιτσάκη. Η γνωστή δημοσιογράφος εισήχθη στο νοσοκομείο νωρίς χθές το απόγευμα! Συγγενικό της πρόσωπο την βρήκε χωρίς τις αισθήσεις της στο σπίτι της και κάλεσε το EKAB προκειμένου να μεταφερθεί στο πλησιέστερο νοσοκομείο.Η τελευταία ανάρτηση της Νανάς Παλαιτσάκη στο Facebook ήταν το μεσημέρι της Παρασκευής 9/4, όταν δημοσίευσε φωτογραφίες από τον εμβολιασμό της στο Λαϊκό Νοσοκομείο!\nΕπιστρέφει στις οθόνες μας η "βασίλισσα" του πρωϊνού Ελένη Μενεγάκη στη συχνότητα του Mega! Το συμβόλαιο με την Ελένη θα έχει «μακρά διάρκεια», είναι κλειστό τριετές με όρους που εξασφαλίζουν όσα η ίδια η παρουσιάστρια επιθυμεί σχετικά με το περιεχόμενο, αλλά και τους συνεργάτες της νέας εκπομπής της στο Mega. Η εκπομπή θα βγαίνει από τα στούντιο της Fos Productions και σύμφωνα πάντα με ρεπορτάζ, ο πιο πιθανός τίτλος της εκπομπής της θα είναι το «Ελένη μου». Έντονη είναι και η φημολογία που θέλει την Κατερίνα Ζαρίφη να εντάσσεται στο δυναμικό της εκπομπής!\nΤο ζευγάρι του "The Bachelor" δεν είναι πλέον μαζί, (όχι που θα κρατούσε!...) Οι φήμες ότι το ζευγάρι είχε χωρίσει λίγο καιρό μετά το τέλος του reality της αγάπης έδιναν και έπαιρναν, ωστόσο κανένας από τους δύο δεν το παραδεχόταν τότε. Η Νικολέττα Τσομπανίδου η κοκκινομάλλα Θεσσαλονικιά παραχώρησε συνέντευξη στο "Happy Day" και αποφάσισε να ανακοινώσει ότι δεν είναι με τον Παναγιώτη Βασιλάκο! Ο ίδιος απάντησε λέγοντας: «Οι περισσότεροι από εσάς μας βρίζατε όλο αυτό το διάστημα εμένα και την Νικολέττα και τώρα σας έπιασε τον ενδιαφέρον να μάθετε ποσό διάστημα κράτησε η σχέση μας? Καλά έκανε και βγήκε και μίλησε και φυσικά την ενθάρρυνα να το κάνει! Της εύχομαι τα καλύτερα και θα είμαι δίπλα της , άμα μου το ζητήσει! Τίποτα λιγότερο τίποτα περισσότερο ! Εγώ ποτέ δε κρύβομαι και ούτε θα κρυφτώ, απλά δε νομίζω ότι αρμόζει σε έναν άντρα να βγαίνει και να μιλάει για τη σχέση του!»\nΟ ηθοποιός Αλέκος Τζανετάκος είναι γνωστός στο κοινό από τη συμμετοχή του κυρίως σε κωμικές ταινίες του παλιού κινηματογράφου. Έπαιζε συνήθως τον ρόλο του ατίθασου και ανέμελου νέου και δεν ήταν λίγες οι φορές που τον είδαμε να εισπράττει καρπαζιές. Σε συνέντευξη του είχε πει: «Οι καρπαζιές που έτρωγα βροχή στις ταινίες ήταν αληθινές, ο σβέρκος μου το ξέρει! Στην ταινία σφαλιάρες, το ίδιο και στο θέατρο..δύο παραστάσεις, έτρωγα ξύλο από τις έξι το πρωί μέχρι τη μία τη νύχτα. Κάποτε παίζαμε στο θέατρο με τον Λάμπρο τον Κωνσταντάρα, αυτόν τον πρίγκιπα του θεάτρου, που μου είχε κουδουνίσει το μυαλό με τη χερούκλα του. Είχε μακρύ χέρι σαν παντόφλα και όταν το σήκωνε για να αμολήσει την σφαλιάρα, γινότανε σεισμός οκτώ ρίχτερ και τα μάτια μου έβλεπαν αστράκια στον αέρα! Του έλεγα: "Ρε Λάμπρο, δεν μπορείς να βάζεις λιγότερη δύναμη;»\nΗ μεγάλη καριέρα του ηθοποιού τόσο στο σινεμά όσο και το θέατρο, ξεκίνησε από βιοποριστική ανάγκη! Από μικρός αναγκάστηκε να δουλέψει για να ενισχύσει το οικογενειακό εισόδημα και όπως έχει δηλώσει δεν ντρεπόταν να κάνει διάφορες δουλειές. Οι δύο από τις αδελφές του είχαν ήδη μπει στον καλλιτεχνικό χώρο ως μουσικοχορευτικό ντουέτο με το όνομα Τζάνετ Σίστερς! Ο Αλέκος βλέποντας τις οικονομικές απολαβές των αδελφών του, αποφάσισε να στραφεί κι εκείνος στην τέχνη. Δεν έγινε χορευτής, παρόλο που τον έχουμε δει να χορεύει σε αρκετές ταινίες, αλλά ηθοποιός! Το 1956 έκανε την πρώτη του κινηματογραφική εμφάνιση στην ταινία:«Η Αρπαγή της Περσεφόνης», ενώ λίγο νωρίτερα είχε αρχίσει να παίζει και στο θέατρο. Τη δεκαετία του ’60 υπέγραψε συμβόλαιο με τη Φίνος Φιλμ και με τη συμμετοχή του σε δημοφιλείς ταινίες η καριέρα του απογειώθηκε. Ο Αλέκος Τζανετάκος τα τελευταία χρόνια της ζωής του τα πέρασε μόνος. Παρόλο που δεν συγκαταλέγεται στους Έλληνες ζεν πρεμιέ, είχε μεγάλη επιτυχία στις γυναίκες. Στην αυτοβιογραφία του αποκάλυψε πως είχε αρραβωνιαστεί 17 φορές, χωρίς κανένας από τους αρραβώνες να φτάσει σε γάμο. Εκτός από τις γυναίκες, ο ηθοποιός είχε πάθος με την ταχύτητα, τις μηχανές και τα αυτοκίνητα και δεν ήταν λίγες οι φορές που διακρίθηκε σε αγώνες ταχύτητας!\nΝα απολαύσετε την Κυριακή σας, όπως ευχαριστεί τον καθένα κι από εμένα φιλιά και καλή εβδομάδα!


ΟΥΡΟΥΓΟΥΑΗ - ΚΟΛΟΜΒΙΑ 3/7/2021 | Προγνωστικά | Ανάλυση | Στατιστικά | Τζίροι | Youbet.gr\n4/7/2021 - Estadio Mario Alberto Kempes\nΟΥΡΟΥΓΟΥΑΗ - ΚΟΛΟΜΒΙΑ\nΟ νικητής θα αντιμετωπίσει τον νικητή του ζευγαριού Αργεντινή - Ισημερινός.\nΈχουν αναμετρηθεί 33 φορές στο παρελθόν, με την Ουρουγουάη να έχει 16 νίκες και την Κολομβία 10.\nΣε μεγάλη διοργάνωση αναμετρήθηκαν στην φάση των "16" του Mundial 2014, με την Κολομβία να επικρατεί με 2-0.\nΤερμάτισε στην δεύτερη θέση του ομίλου, επιβεβαιώνοντας τον ρόλο του φαβορί κόντρα σε Βολιβία και Παραγουάη, έφερε ισοπαλία με την Χιλή, ενώ ηττήθηκε από την Αργεντινή. Η δεύτερη θέση ωστόσο την έφερε πάνω στην τρίτη του άλλου ομίλου Κολομβία, σε ένα παιχνίδι που θα κριθεί στις λεπτομέρειες.\nΔεν έθελξε με την απόδοση της σε κανένα παιχνίδι μέχρι στιγμής, από την Χιλή δυσκολεύτηκε να πάρει την ισοπαλία, από την Βολιβία δεν εντυπωσίασε παρά το 2-0, ηττήθηκε εύκολα από την Αργεντινή, ενώ είχε την ουσία στο τελευταίο της παιχνίδι κόντρα στην Παραγουάη.\nΠέρασε ένα σχετικά εύκολο απόγευμα, άνοιξε το σκορ με πέναλτι του Καβάνι στο 21', δεν δυσκολεύτηκε αμυντικά, αφού ο Μουσλέρα ήταν θεατής, ενώ έφτασε σε κάποιες περιπτώσεις κοντά σε ένα δεύτερο τέρμα.\nΤο θετικό είναι ότι απέφυγε την Βραζιλία, ωστόσο έχει σαφώς δύσκολο έργο κόντρα στην δεύτερη καλύτερη ομάδα του άλλου ομίλου, την Κολομβία. Στα ημιτελικά θα βρει λογικά την Αργεντινή, η οποία μάχεται με τον Ισημερινό.\nBet Tips: Όλα της τα παιχνίδια μέχρι στιγμής Under 2,5. 7/8 τελευταία σε όλες τις διοργανώσεις N/G.\nΡεπορτάζ: Επιστρέφει στην δράση ο αμυντικός της Μπαρτσελόνα Ρονάλντ Αραούχο, ωστόσο δύσκολα θα σπάσει το δίδυμο Γοδίν - Χιμένεζ.\nΤερμάτισε στην τρίτη θέση του ομίλου, εμφανίζοντας αρκετά θεματάκια σε όλες τις γραμμές. Ξεκίνησε δυναμικά στην διοργάνωση, επικράτησε του Ισημερινού με 1-0, έπεσε "μπλόκο" από την Βενεζουέλα με σκορ 0-0, ενώ στα δύο τελευταία ηττήθηκε από Περού και Βραζιλία.\nΣτο τελευταίο της παιχνίδι, γνώρισε την ήττα με 2-1 από την "Σελεσάο". Προηγήθηκε στο σκορ με καταπληκτικό γκολ του Ντίαζ στο 10'. ωστόσο στο 78' όλα άλλαξαν. Διαμαρτύρεται για το γκολ της ισοφάρισης, καθώς στην αρχή της φάσης, η μπάλα κόντρα στον διαιτητή, ωστόσο εκείνος έδωσε συνέχεια στο παιχνίδι. Στο 90+10' δέχθηκε το γκολ της ήττας.\nΣτα θετικά είναι πως είχε 10 ημέρες ξεκούρασης για να προετοιμαστεί καλύτερα στον προημιτελικό, όπου η τρίτη θέση την έφερε πάνω στην Ουρουγουάη, αντίπαλος που της ξυπνάει μνήμες, καθώς το 2014 στο Μουντιάλ, είχε επικρατήσει με 2-0 για την φάση των "16".\nΑπουσίαζει από την Κολομβία ο Χάμες Ροντρίγκες, ο οποίος είχε πετύχει ένα τρομερό γκολ που είχε ψηφιστεί το καλύτερο στην διοργάνωση. Ανακάτευε συνεχώς την τράπουλα στους ομίλους ο Ρουέδα και είναι ερωτηματικό ποια πρόσωπα θα παρατάξει στον πρώτο "τελικό" με την Ουρουγουάη.\nBet Tips: Τα δύο τελευταία G/G και Over 2,5. Σκοράρει στα έξι από τα επτά τελευταία.\nΡεπορτάζ: Χωρίς τα δύο της full-back Μορένο και Κουαδράδο θα αγωνιστεί κόντρα στην Ουρουγουάη, με τον πρώτο να τραυματίζεται στο παιχνίδι με τον Ισημερινό, ενώ ο δεύτερος είναι τιμωρημένος.\nΕκτίμηση: Είναι το πιο αμφίρροπο ζευγάρι των προημιτελικών, ελαφρύ προβάδισμα έχει η Ουρουγουάη, ωστόσο η Κολομβία είχε παραπάνω ημέρες ξεκούρασης. Στις λεπτομέρειες θα κριθεί το παιχνίδι, αρκετά πιθανή η ισοπαλία.


Βαρόμετρο, Ιούνιος 2009 - Public Issue\nΒαρόμετρο, Ιούνιος 2009\nΠανελλαδική τηλεφωνική έρευνα, χωρίς κάλπη σε δείγμα 1.043 ατόμων, ηλικίας 18 ετών και άνω που διαθέτει το εκλογικό δικαίωμα, 15-17/06/2009. Πραγματοποιήθηκε για λογαριασμό της εφημερίδας Η ΚΑΘΗΜΕΡΙΝΗ και του ραδιοφωνικού και τηλεοπτικού σταθμού ΣΚΑΪ.\nΠαρουσιάστηκε στον τηλεοπτικό σταθμό ΣΚΑΪ: 20/06/2009.\nΔημοσιεύθηκε στην εφημερίδα Η ΚΑΘΗΜΕΡΙΝΗ: 21/06/2009.\nΣτην εφημερίδα Η ΚΑΘΗΜΕΡΙΝΗ “Μείζον πρόβλημα η ασφάλεια” του Γιωργου Π. Τερζη


Την απομάκρυνση του ΟΚΑΝΑ ζήτησε ο Γ. Μίχας - Ειδήσεις Newsit.gr\nNewsit / Εκλογές / Την απομάκρυνση του ΟΚΑΝΑ ζήτησε ο Γ. Μίχας\nΤην απομάκρυνση του ΟΚΑΝΑ ζήτησε ο Γ. Μίχας\nΔημοσιεύθηκε: 03.11.2010 | 20:16\nΜετά το τέλος της επίσκεψης ο κ. Λοβέρδος δεσμεύτηκε ότι μέχρι το τέλος Αυγούστου του 2011, ο ΟΚΑΝΑ θα έχει μεταφερθεί σε νοσοκομείο.\nΤην απομάκρυνση του ΟΚΑΝΑ και τη μεταφορά του σε νοσοκομείο εκτός του κέντρου της πόλης ζήτησε ο Νομάρχης και υποψήφιος Δήμαρχος Πειραιά κ. Γιάννης Μίχας από τον υπουργό Υγείας και Κοινωνικής Αλληλεγγύης κ. Ανδρέα Λοβέρδο.\nΑνταποκρινόμενος στο πιεστικό αίτημα του υποψήφιου Δημάρχου κ. Γιάννη Μίχα, ο υπουργός Υγείας κ. Ανδρέας Λοβέρδος επισκέφτηκε σήμερα τον Πειραιά και μετέβη συνοδευόμενος από τον κ. Μίχα επιτόπου στη Γ΄ Θεραπευτική Μονάδα του ΟΚΑΝΑ προκειμένου να αποκτήσει προσωπική άποψη για την κατάσταση που επικρατεί.\nΠαρόντες στη συνάντηση ήταν τόσο ο βουλευτής Πειραιά κ. Δημήτρης Καρύδης όσο και οι Πρόεδροι του Δικηγορικού Συλλόγου Πειραιά κ. Στέλιος Μανουσάκης, του Εμπορικού Συλλόγου Πειραιά κ. Γιώργος Ζησιμάτος καθώς και επιχειρηματίες και επαγγελματίες που δραστηριοποιούνται στην περιοχή.\nΜετά το τέλος της επίσκεψης ο κ. Λοβέρδος δεσμεύτηκε ότι μέχρι το τέλος Αυγούστου του 2011, ο ΟΚΑΝΑ θα έχει μεταφερθεί σε νοσοκομείο και δήλωσε ότι τόσο στον Πειραιά όσο και στην Αθήνα το πρόβλημα προκαλείται από τις λίστες της ντροπής που είναι οι λίστες της αναμονής για την εισαγωγή στα προγράμματα του ΟΚΑΝΑ.\nΣημείωσε επίσης, ότι η κατάργησή τους αποτελεί στόχο του υπουργείου ώστε να πάψει η εκμετάλλευση από αδίστακτους εμπόρους όλων όσοι βρίσκονται στις λίστες αναμονής και να στηριχθούν αποτελεσματικότερα τόσο οι ίδιοι όσο και οι οικογένειές τους.\nΑπό την πλευρά του ο κ. Μίχας τόνισε ότι το πρόβλημα δεν είναι «ούτε ο ΟΚΑΝΑ, ούτε οι θεραπευόμενοι που κάνουν τιτάνιο αγώνα για να απεξαρτηθούν από τον σκοτεινό κόσμο των ναρκωτικών. Το πρόβλημα είναι όσοι εκμεταλλεύονται την κατάσταση οργανώνοντας «πιάτσες θανάτου» που νεκρώνουν ολόκληρους πολεοδομικούς ιστούς. Κατάσταση για την οποία ευθύνεται επίσης διαχρονικά η πολιτεία που δεν φροντίζει να λειτουργούν σωστά οι μονάδες απεξάρτησης».\n«Η πόλη μας», συνέχισε ο κ. Μίχας «δεν έχει περιθώρια να εγκλωβιστεί σε αυτή τη μέγγενη. Η Ακτή Μιαούλη είναι ο πιο γνωστός δρόμος της ναυτιλίας μας και δεν μπορεί να γίνει νεκρή ζώνη. Ούτε είναι δυνατόν τα παιδιά που έχουν μπλέξει με τα ναρκωτικά να μην έχουν δικαίωμα σε υπηρεσίες που θα ανταποκρίνονται στις ανάγκες τους. Οι Μονάδες Αποκατάστασης πρέπει να λειτουργήσουν σύμφωνα με τα ευρωπαϊκά πρότυπα αλλά και με τον νέο εθνικό σχεδιασμό. Πρέπει δηλαδή να λειτουργήσουν μέσα σε κατάλληλα διαμορφωμένους και εξοπλισμένους νοσοκομειακούς χώρους. To γεγονός ότι ο υπουργός Υγείας δεσμεύτηκε για τη μεταφορά του ΟΚΑΝΑ με ικανοποιεί ιδιαίτερα. Είναι ένα πρώτο βήμα εξόδου του Πειραιά από τον κύκλο της αδιαφορίας μέσα στον οποίο τον έχει εγκλωβίσει η πολιτεία».


Η αστυνομία περίμενε επίθεση Ρουβίκωνα στη Βουλή σύμφωνα με εσωτερικό έγγραφο της ΕΛ.ΑΣ. | economico.gr\nΗ αστυνομία περίμενε επίθεση Ρουβίκωνα στη Βουλή σύμφωνα με εσωτερικό έγγραφο της ΕΛ.ΑΣ.\nΈνορκη Διοικητική Εξέταση για την επίθεση στη Βουλή από μέλη της αναρχικής ομάδας «Ρουβίκωνας», διέταξε ο αρχηγός της Αστυνομίας.\nΗ επίθεση, την οποία καταδίκασαν η κυβέρνηση, ο πρόεδρος της Βουλής και όλα τα κόμματα, έγινε το μεσημέρι 21/05, και ενώ η πλατεία Συντάγματος, όπως φαίνεται στο video που έδωσε στη δημοσιότητα ο Ρουβίκωνας, ήταν γεμάτη κόσμο.\nΤα μέλη της αναρχικής ομάδας, που ανέλαβε την ευθύνη με κείμενό της στο indymedia ανέφερε πως έγινε στο πλαίσιο των καταδρομικών επιθέσεων για τη μη χορήγηση άδειας στον Δημήτρη Κουφοντίνα, ανέβηκαν στο προαύλιο της Βουλής από τα σκαλιά στο πλάι του Άγνωστου Στρατιώτη.\nΈγγραφο προειδοποίηση από την ΕΛ.ΑΣ.\nΟ Ρουβίκωνας έφτασε για τρίτη φορά ανενόχλητος στη Βουλή και αυτή τη φορά δεν έμεινε στα πανό και τα τρικάκια, αλλά πέταξε κόκκινη μπογιά στο κτίριο του Κοινοβουλίου. Πολλούς τους αιφνιδίασε η επίθεση. Αλλά η ΕΛ.ΑΣ. φοβόταν, είχε προειδοποιήσει… εαυτόν αλλά και πάλι, ο Ρουβίκωνας έφτασε ανενόχλητος σχεδόν μέχρι την κεντρική είσοδο.\nΤο vima.gr είχε δημοσιεύσει πριν από μερικές μέρες εσωτερικό έγγραφο της ΕΛ.ΑΣ. σύμφωνα με το οποίο υπήρχαν φόβοι για επιδρομή από μέλη της αναρχικής ομάδας Ρουβίκωνας στη Βουλή, εξαιτίας της απεργίας πείνας που κάνει ο Δημήτρης Κουφοντίνας.\nΠροηγούμενο άρθροEurobank και Τράπεζα Πειραιώς "χάρισαν" κέρδη 2,2% στο Χρηματιστήριο Αθηνών\nΕπόμενο άρθροΜέλη του Ρουβίκωνα πέταξαν κόκκινες μπογιές στο κτίριο της Βουλής για τον Κουφοντίνα (video)\nΥπερψηφίστηκε το σχέδιο «Ηρακλής» από τη Βουλή: "Ναι" από ΝΔ, "Οχι" από ΣΥΡΙΖΑ, ΚΙΝΑΛ,ΚΚΕ και Ελληνική Λύση\nΙστορική η συνεδρίαση για την ψήφο των αποδήμων λέει ο Κυρ. Μητσοτάκης\nΝομοθετικός «πυρετός» στη Βουλή έως τις 18 Δεκεμβρίου. Θα ψηφιστούν 4 νομοσχέδια και ο νέος προϋπολογισμός


Οικοδόμος: Διαρκής επίγειος χαφιεδισμός\nΗ 56η χώρα που ανήκει στο «Google street view» είναι από χτες η Ελλάδα. Η εταιρεία, χρησιμοποιώντας οχήματα με 15 κάμερες, αλλά και πεζούς που «ζώστηκαν» τον εξοπλισμό (για φαράγγια και βουνά) κατέγραψε - σύμφωνα με τα λεγόμενά της - κάτι λιγότερο από το 70% της ελληνικής επικράτειας, δίνοντας έμφαση, όπως τονίστηκε κατά τη χτεσινή παρουσίαση, στα αστικά κέντρα. Το υπόλοιπο ποσοστό θα καλυφθεί μέσα στο έτος και θα ανανεώνεται συχνά πυκνά.\nΣημειώνουμε πως το «street view» είναι μία μέθοδος που αποτυπώνει δρόμους από το έδαφος και όχι από τον αέρα όπως γίνεται συνήθως στους χάρτες. Η αποτύπωση γίνεται μέσω φωτογραφιών που συλλέγονται και στο τέλος ενώνονται προκειμένου ο «χρήστης» να έχει άποψη 360 μοιρών. Η συλλογή φωτογραφιών έχει προκαλέσει δικαιολογημένες αντιδράσεις στις υπόλοιπες 55 χώρες καθώς αποτυπώνονται πρόσωπα, σπίτια, αυτοκίνητα κλπ. λειτουργώντας απόλυτα ως μηχανισμός χαφιεδισμού.\nΟι εκπρόσωποι της «Google» τόνισαν πως δίνουν «απόλυτη προτεραιότητα στην προστασία του απορρήτου και της ανωνυμίας, συνεργαζόμενοι στενά με την Αρχή Προστασίας Δεδομένων Προσωπικού Χαρακτήρα» και πως το «πρόγραμμα» περιέχει «αποκλειστικά εικόνες που είναι ούτως ή άλλως ορατές από δημόσιους δρόμους, ενώ χρησιμοποιεί τεχνολογία που θολώνει τόσο πρόσωπα όσο και πινακίδες κυκλοφορίας». Το πόσο προστατεύουν το απόρρητο και την ανωνυμία φαίνεται στα λόγια του προέδρου της πολυεθνικής, Ερικ Σμιτ, μόνο λίγους μήνες πριν: «Δε συμφωνώ με τις Αρχές Προστασίας Προσωπικών δεδομένων και τις συστάσεις που μας απευθύνουν. Εσείς πρέπει να σκεφτείτε την ιδιωτικότητα. Θέλετε να τα μοιραστείτε όλα; Εσείς θα το αποφασίσετε αυτό».\nΠροσεχώς θα ερχόμαστε και μέσα στο σπίτι σας, να σας φωτογραφίζουμε. Δε θα υπάρχει ιδιωτικότητα.\nΑυτή η υπηρεσία είναι μια κοινωνική προσφορά όλων αυτών που πάτε και ψηφίζετε για να ζείτε σε ένα τέλειο καπιταλιστικό σύστημα, και των αφεντικών τους. Οι τελευταίοι δε, σας ευγνωμονούν ιδιαίτερα γιατί ΧΩΡΙΣ ΤΗ ΔΙΚΗ ΣΑΣ ΣΥΓΚΑΤΑΒΑΣΗ ΚΑΙ ΨΗΦΟ δε θα ζούσαν μια τέλεια, πλούσια και καπιταλιστική ζωή πατώντας σας στο σβέρκο.\n9 Ιουνίου 2014 - 9:00 π.μ.\nΚαταρχήν οικοδόμε καλησπέρα. Ελπίζω να είσαι καλά και σύντομα να βάλεις κι άλλες αναρτήσεις. Σου γράφω αυτό το σχόλιο για να σε ενημερώσω για κάτι που γράφτηκε για το ιστολόγιό σου και το είδος αναγνωστών που μπαίνουν σ' αυτό από έναν ανώνυμο(φυσικά) στο μπλογκ “Βαθύ κόκκινο” και στην ανάρτηση “Ενότητα των μαχόμενων δυνάμεων της αριστεράς”. Φυσικα δε θεωρώ υπεύθυνους γι' αυτή την κακοήθεια τους ιδιοκτήτες του μπλογκ.\n18 Ιουνίου 2014 - 3:28 μ.μ\nΑν θες δημοσιεύεις αυτό το σχόλιο αν δε θες παλι δεν το δημοσιεύεις. Εσύ αποφασίζεις. Εγώ στο στέλνω για να ενημερωθείς.\n18 Ιουνίου 2014 - 6:48 μ.μ.


Η Όμικρον «τρώει» τα Βραβεία Γκράμι και το Φεστιβάλ Σάντανς\nΗ απονομή των μουσικών βραβείων και το φεστιβάλ του ανεξάρτητου αμερικανικού σινεμά ακυρώνουν τις ζωντανές διοργανώσεις τους εξαιτίας της μεταδοτικότητας της νέας κορονομετάλλαξης.\n06 Ιανουαρίου 2022 08:12\nΝα τα μας! Όχι πως ήρθε και σαν κεραυνός εν αιθρία, αλλά η ασυγκράτητη εξάπλωση της παραλλαγής Όμικρον ανά τον πλανήτη το έβαλε το χεράκι της κι αρχίσαν ξανά-μανά οι αναβολές (ακυρώσεις;) βαρβάτων προγραμματισμένων εκδηλώσεων. Τουλάχιστον τα δυο πιο σημαντικά καλλιτεχνικά ραντεβού του Ιανουαρίου επί αμερικανικού εδάφους μόλις έριξαν… λευκή πετσέτα παραπέμποντας εαυτούς στις καλένδες.\nΝα το πάρει, λοιπόν, το ποτάμι, η τελετή-φιέστα των Βραβείων Γκράμι και το Κινηματογραφικό Φεστιβάλ Σάντανς ανακοίνωσαν και επισήμως πως δεν πρόκειται να πραγματοποιηθούν –οπωσδήποτε, δηλαδή, όχι όπως τα ξέρουμε και τα περιμέναμε. Προφανώς, λόγω διαφορετικής διάρκειας, διαδικαστικού πρωτοκόλλου και γενικότερου προφίλ οι δυο διοργανώσεις θα το παλέψουν αλλιώς το ζήτημα –άλλος επιστρατεύοντας και πάλι διαδίκτυο, άλλος δεν έχει ακόμα ιδέα…\nΠάμε να τα δούμε διεξοδικά.\nΦωτογραφία αρχείου από προηγούμενα Γκράμι. Περασμένα μεγαλεία... MATT SAYLES/INVISION/AP\nΗ τελετή απονομής των βραβείων της Εθνικής Ακαδημίας Τεχνών κι Επιστημών Ηχογράφησης (των Γκράμι, καλέ) ήταν να γίνει στις 31 Ιανουαρίου στην αρένα Crypto.com στο κέντρο του Λος Άντζελες. Ενώπιον κοινού, φυσικά. Ε, το αστεράτο σόου, που μονίμως προσελκύει την αφρόκρεμα της μουσικής βιομηχανίας, αναβάλλεται επ’ αόριστον. Νέα ημερομηνία διεξαγωγής; Δεν μπήκαν καν στον κόπο, οι άνθρωποι… Απλά περιμένουν –όπως όλοι μας.\nΣυγκεκριμένα, η ανακοίνωση της Ακαδημίας αναφέρει: «Μετά από προσεκτική εξέταση και ανάλυση, από κοινού με τις αρχές της πόλης και της πολιτείας, με ειδήμονες υγείας και ασφάλειας, με την καλλιτεχνική κοινότητα και με τους πολλούς συνεργάτες μας, η Ακαδημία και το [κανάλι] CBS αναβάλλουν το σόου των 64ων Βραβείων Γκράμι. Η υγεία και η ασφάλεια των μελών της μουσικής κοινότητας, του ζωντανού κοινού και των εκατοντάδων ανθρώπων που εργάζονται ακούραστα για την παραγωγή του σόου μας παραμένουν κορυφαία προτεραιότητά μας. Δεδομένης της αβεβαιότητας περί την παραλλαγή Όμικρον, η τέλεση του σόου στις 31 Ιανουαρίου περικλείει υπερβολικά πολλά ρίσκα. Ανυπομονούμε να γιορτάσουμε την Μεγαλύτερη Νύχτα της Μουσικής σε μελλοντική ημερομηνία, η οποία θα ανακοινωθεί σύντομα.»\nΤο περίεργο, βέβαια, είναι πως η εν λόγω λοσαντζελιώτικη αρένα είναι κλεισμένη για αγώνες μπάσκετ, χόκεϊ, ή και συναυλίες έως τα μέσα Απριλίου (μέχρι νεωτέρας, πάντα), αλλά διοργανωτές και σταρ των Γκράμι δεν σκοπεύουν να τζογάρουν με τις πιθανότητες. Απ’ την άλλη, κάτι οι ατέρμονες πρόβες, κάτι τα υλικοτεχνικά της τηλεοπτικής μετάδοσης, τα Γκράμι απαιτούν κλείσιμο του χώρου για ένα ολόκληρο 10ήμερο. Πράγμα που, με τον μέχρι τούδε προγραμματισμό του Crypto.com, δεν υπάρχει περίπτωση να συμβεί πριν τον Ιούνιο το νωρίτερο…\nΤέλος, δεν ξέρω αν είναι ενδεικτικό, πάντως η περσινή τελετή απονομής –που επίσης ήταν κανονισμένη για τις 31 Ιανουαρίου– μετακινήθηκε στις 14 Μαρτίου 2021 και στο Συνεδριακό Κέντρο του Ελ Έι, με τους υποψήφιους να εναλλάσσονται μες στην αίθουσα ανά 45λεπτο και τις εμφανίσεις των τραγουδιστών να είναι κάποιες ζωντανές, και κάποιες μαγνητοσκοπημένες.\nΤο εμβληματικό Αιγυπτιακό Θέατρο, που φιλοξενεί πολλές προβολές του Σάντανς, θα μείνει άδειο φέτος.... CHRIS PIZZELLO/INVISION/AP\n«Παρά τα άκρως αισιόδοξα πρωτόκολλα, η παραλλαγή Όμικρον και ο αναπάντεχα υψηλός ρυθμός μετάδοσής της πιέζουν τα όρια της υγειονομικής ασφάλειας, του ταξιδιού και άλλων υποδομών ανά την χώρα. Τα δια ζώσης τμήματα του φεστιβάλ στην Γιούτα θα μεταφερθούν ονλάιν για φέτος. Αν και λυπούμαστε που δεν θα προσφέρουμε την πλήρη υβριδική εμπειρία [του φεστιβάλ] και που δεν θα βρεθούμε από κοντά, όπως σκοπεύαμε, το κοινό και πάλι θα βιώσει την μαγεία και την ενέργεια του φεστιβάλ μας.»\nΜ’ αυτή την ξάστερη ανακοίνωση οι διοργανωτές της μεγαλύτερης γιορτής του ανεξάρτητου αμερικανικού σινεμά μετέφεραν όλη την δράση του φετινού Σάντανς στο διαδίκτυο, κρατώντας το ίδιο δεκαήμερο τέλεσης, από 20 έως 30 Ιανουαρίου.\nΗ αλήθεια, βέβαια, είναι πως μέχρι τελευταία στιγμή το (μη κερδοσκοπικό) Ινστιτούτο Σάντανς, που διοργανώνει το φεστιβάλ, ήλπιζε πως θα την καταφέρει την δια ζώσης μάζωξη, ειδικά με δεδομένο ότι οι κινηματογραφικές αίθουσες παραμένουν ανοιχτές στις ΗΠΑ –το «Spider-Man: No Way Home», ας πούμε, εξακολουθεί να κόβει τρελά εισιτήρια στην χώρα του δολαρίου (και του Spider-Man, βεβαίως-βεβαίως). Μόνο που προφανώς το Σάντανς δεν έχει μόνο ξερές προβολές. Υπάρχουν δεκάδες συνεδριάσεις, δημοσιογραφικές συναντήσεις, δείπνα, πάρτι after και παρουσιάσεις που τις συνοδεύουν.\nΕ, όλα αυτά για φέτος θα διεκπεραιωθούν μέσα από οθόνες (παλιά μου τέχνη κόσκινο). Όπως τόνισαν, όμως, και οι διοργανωτές, «Η αχρείαστη πίεση στις υγειονομικές υπηρεσίες της κομητείας αλλά και στους πάνω από 1.500 υπαλλήλους και εθελοντές μας θα ήταν ανεύθυνη υπό τις παρούσες συνθήκες.»\nΠΕΡΙΣΣΟΤΕΡΑ: Σινεμά, κινηματογράφος, Μουσική, ΗΠΑ


Μυρίζουν κάλπες: Τι λένε οι δημοσκοπήσεις και το πολιτικό παρασκήνιο - MagazinoS\nHome » ΔΗΜΟΣΚΟΠΗΣΕΙΣ , ΕΚΛΟΓΕΣ , ΕΛΛΑΔΑ , ΕΡΤ » Μυρίζουν κάλπες: Τι λένε οι δημοσκοπήσεις και το πολιτικό παρασκήνιο\nWritten By Αόρατος on 15 Ιουνίου 2013 | 11:29 π.μ.\nΔύο δημοσκοπήσεις που έρχονται στη δημοσιότητα αναδεικνύουν ένα πολιτικό θρίλερ με στόχο την πρωτιά καθώς ΝΔ και ΣΥΡΙΖΑ εμφανίζονται να εναλλάσσονται στην πρωτιά.\nΣύμφωνα με το πολιτικό βαρόμετρο της Public Issue που δημοσιεύει η «Καθημερινή της Κυριακής» για τον μήνα Ιούνιο , η Νέα Δημοκρατία έχει σαφές προβάδισμα δύο ποσοστιαίων μονάδων έναντι του ΣΥΡΙΖΑ ενώ η εταιρεία δημοσκοπήσεων VPRC η οποία ανήκει στον Χριστόφορο Βερναρδάκη, στενό φίλο του Αλέξη Τσίπρα, δίνει προβάδισμα 2,5 μονάδων στο ΣΥΡΙΖΑ έναντι της ΝΔ\nΣτο πολιτικό βαρόμετρο της Public Issue σε σχέση με τον προηγούμενο μήνα, η Ν.Δ. καταφέρνει να αυξήσει το ποσοστό της κατά δύο μονάδες, φθάνοντας στο 29,5%, ενώ ο ΣΥΡΙΖΑ, με απώλεια μισής ποσοστιαίας μονάδας, συγκεντρώνει την προτίμηση του 27,5% των ψηφοφόρων.\nΣταθερά στην τρίτη θέση βρίσκεται η Χρυσή Αυγή με αμετάβλητο ποσοστό στο 11,5%. Ακολουθεί το ΠΑΣΟΚ, επίσης σταθερό στο 6,5% και οι Ανεξάρτητοι Ελληνες στο 6% χωρίς και αυτοί να καταγράφουν μεταβολή στο ποσοστό τους. Απώλεια μισής ποσοστιαίας μονάδας αποτυπώνεται για το ΚΚΕ, που πέφτει στο 6%, ενώ μία ποσοστιαία μονάδα χάνει η ΔΗΜΑΡ, που μετράται στο 4,5%.\nΗ κυβέρνηση και ο πρωθυπουργός συγκεντρώνουν περισσότερο θετικές γνώμες σε σχέση με ένα διαφορετικό σχήμα. Ετσι, συντριπτική είναι η υπεροχή στην παράσταση νίκης της Ν.Δ., με 57%, έναντι 31% του ΣΥΡΙΖΑ. Αντίστοιχα, ο Αντώνης Σαμαράς συγκεντρώνει 41% των προτιμήσεων ως καταλληλότερος πρωθυπουργός, έναντι 27% του Αλέξη Τσίπρα. Το 30% απάντησε «κανένας από τους δύο». Μια κυβέρνηση συνεργασίας σαν τη σημερινή, δηλαδή με τη συμμετοχή Ν.Δ., ΠΑΣΟΚ και ΔΗΜΑΡ, θεωρείται καλύτερη για τη χώρα από το 37% των ερωτηθέντων, ενώ το 22% εκτιμά ότι θα ήταν καλύτερη μια κυβέρνηση ΣΥΡΙΖΑ. «Καμία από τις δύο» επιλέγει το 37%.\nΟσον αφορά τη δημοτικότητα των πολιτικών αρχηγών, ο πρωθυπουργός Αντώνης Σαμαράς κατάφερε να αυξήσει το ποσοστό του σε σχέση με τον προηγούμενο μήνα κατά 3 μονάδες και να φθάσει στο 42%. Σημαντική υποχώρηση 7 μονάδων καταγράφεται στη δημοτικότητα του κ. Τσίπρα, που υποχωρεί στο 37%. Κατά δύο μονάδες, στο 42%, υποχώρησε το ποσοστό του κ. Φώτη Κουβέλη. Πέραν του κ. Σαμαρά, ενισχυμένος εμφανίζεται μόνο ο γ.γ. του ΚΚΕ, κ. Δημήτρης Κουτσούμπας, που ανέβηκε στι 21%. Οι υπόλοιποι πολιτικοί αρχηγοί καταγράφουν απώλεια δημοτικότητας κατά μία μονάδα έκαστος.\nΚαθίζηση των ποσοστών του ΣΥΡΙΖΑ, της τάξεως των 10 μονάδων, αποτυπώνεται στις θετικές γνώμες για το κόμμα, ανεξαρτήτως του κόμματος που ψηφίζουν οι ερωτώμενοι. Το σχετικό ποσοστό του κόμματος της αξιωματικής αντιπολίτευσης υποχωρεί στο 34%. Η Ν.Δ. είναι το μόνο κόμμα που καταγράφει οριακή αύξηση του ποσοστού του στη συγκεκριμένη ερώτηση, όπου κερδίζει μία μονάδα και βρίσκεται, επίσης, στο 34%. Τις περισσότερες θετικές γνώμες εξακολουθεί να συγκεντρώνει η ΔΗΜΑΡ, που βρίσκεται στο 37%, παρά την υποχώρηση του ποσοστού της κατά μία μονάδα. Οι ΑΝΕΛ χάνουν 4 μονάδες και βρίσκονται στο 32% και ακολουθεί το ΚΚΕ, στο 30%. Το ΠΑΣΟΚ συγκεντρώνει μόλις 16% και στην τελευταία θέση, με 15%, βρίσκεται η Χρυσή Αυγή.\nΣτην έρευνα καταγράφεται σαφής δυσαρέσκεια της κοινής γνώμης από τη λειτουργία της αντιπολίτευσης, καθώς το 30% των ερωτηθέντων απαντά ότι δεν προτιμά κανένα από τα αντιπολιτευόμενα κόμματα της σημερινής Βουλής για την άσκηση αντιπολίτευσης. Ο ΣΥΡΙΖΑ συγκεντρώνει στη συγκεκριμένη ερώτηση ποσοστό 26%. Ακολουθούν το ΚΚΕ με 14%, οι ΑΝΕΛ με 13% και η Χρυσή Αυγή με 12%.\nΣτη δημοσκόπηση καταγράφεται μία μικρή τάση αισιοδοξίας, καθώς σε σχέση με τον περασμένο Ιανουάριο, καταγράφεται πτώση 8 μονάδων, στο 57%, στο ποσοστό εκείνων που θεωρούν ότι η οικονομική τους κατάσταση θα χειροτερέψει το επόμενο διάστημα, ενώ αυξάνεται κατά 3 μονάδες, στο 10%, το ποσοστό όσων θεωρούν ότι η οικονομική κατάστασή τους θα βελτιωθεί.\nΙδιαίτερα υψηλά ποσοστά, αυξημένα σε σχέση με μετρήσεις ακόμα και του Απριλίου του 2012 συγκεντρώνει η απόρριψη του Μνημονίου. Κατά του Μνημονίου δηλώνει το 76% και υπέρ μόλις το 18% των ερωτηθέντων. Επίσης, το 76% θεωρεί ότι το Μνημόνιο έβλαψε τη χώρα και μόλις το 10% απαντά ότι την ωφέλησε. Οσον αφορά την ικανότητα διαχείρισης της οικονομικής κρίσης, οι πολίτες εμφανίζονται απαισιόδοξοι, δηλώνοντας ότι ούτε η Δεξιά ούτε η Αριστερά μπορεί να τη διαχειρισθεί. Το 29%, πάντως, απαντά ότι καλύτερα θα μπορούσε να την αντιμετωπίσει η Δεξιά και το 20% η Αριστερά.\nΑπό την άλλη πλευρά η έρευνα της VPRC που έγινε για λογαριασμό του ιστοτόπου tvxs.gr στην εκτίμηση της εκλογικής επιρροής τα αποτελέσματα έχουν ως εξής:\nΠάντως φουντώνει όλο και περισσότερο το σενάριο που εμφανίζει ΠΑΣΟΚ και ΔΗΜΑΡ να ετοιμάζουν κοινή κάθοδο στις εκλογές.\nΟι συζητήσεις μεταξύ των δύο πλευρών έχουν ενταθεί και όπως φαίνεται θα ακολουθήσουν και κοινή πορεία στο θέμα της ΕΡΤ χωρίς να υπαναχωρούν από τις αρχικές τους θέσεις